APSTIPRINĀTS

VSIA „Paula Stradiņa klīniskā universitātes slimnīca”

 iepirkuma komisijas

2016.gada 22.jūnija sēdē

(protokols Nr.1)

**IEPIRKUMA**

**„Pulmonoloģijas nodaļas remontdarbi 1.kārta Pilsoņu ielā 13, Rīga”**

**(identifikācijas Nr. PSKUS 2016/129)**

**NOLIKUMS**

Iepirkums tiek rīkots Publisko iepirkumu likuma 8.2 panta noteiktajā kārtībā

**1. Pasūtītājs**

Valsts sabiedrība ar ierobežotu atbildību „Paula Stradiņa klīniskā universitātes slimnīca”, reģistrācijas Nr.40003457109, Pilsoņu iela 13, Rīga, LV-1002.

**2.** **Kontaktpersona**

Par iepirkuma dokumentāciju un organizatoriska rakstura informāciju – Eva Sokolova, tālrunis 67069780, fakss 67095312, e-pasta adrese: eva.sokolova@stradini.lv.

**3.** **Informācija par iepirkuma priekšmetu**

* 1. Pulmonoloģijas nodaļas remontdarbi 1.kārta Pilsoņu ielā 13, Rīga (turpmāk – Būvdarbi) saskaņā ar Tehnisko specifikāciju (Nolikuma 1.pielikums).
	2. Būvdarbu apraksts un apjoms ir noteikts nolikuma Tehniskajā specifikācijā (Nolikuma 1.pielikums) (turpmāk – Tehniskā specifikācija).
	3. Līguma izpildes termiņš – 6 (seši) mēneši no līguma spēkā stāšanās dienas.
	4. Iepirkuma priekšmets nav sadalīts daļās.
	5. Pretendents nedrīkst iesniegt piedāvājuma variantus.
	6. CPV kods: 45000000-7 (Celtniecības darbi).
	7. Pretendentam ir iespēja veikt objekta apsekošanu, iepriekš (vismaz 1 dienu) sazinoties ar valsts sabiedrības ar ierobežotu atbildību „Paula Stradiņa klīniskā universitātes slimnīca” Infrastruktūras un loģistikas daļas vadītāja vietnieku Mārtiņu Mūrnieku, tālrunis: 29241603, e-pasts: martins.murnieks@stradini.lv. Iespējamais apskates laiks: **2016.gada 30.jūnijā plkst.11:00**. Apsekošana ir jāfiksē Objekta apsekošanas lapā (Nolikuma 7.pielikums).

**4. Iepirkuma identifikācijas Nr.** PSKUS 2016/129.

**5. Informācijas apmaiņas kārtība**

5.1. Informāciju par iepirkumu Pasūtītājs publicē savā mājas lapā internetā <http://www.stradini.lv> sadaļā Iepirkumi.

* 1. Ieinteresēto piegādātāju pienākums ir pastāvīgi sekot mājas lapā publicētajai informācijai.
	2. Pasūtītājs sniegs atbildes uz ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām, ja ieinteresētie piegādātāji būs savlaicīgi uzdevuši jautājumus vai pieprasījuši papildu informāciju.
1. **Piedāvājuma iesniegšana**
	1. Piedāvājums jāiesniedz līdz **2016.gada 5.jūlijā, plkst. 10:00**.
	2. Piedāvājums jāiesniedz personīgi vai nosūtot pa pastu.
	3. Iesniegšanas vieta – valsts sabiedrības ar ierobežotu atbildību „Paula Stradiņa klīniskā universitātes slimnīca”, turpmāk – PSKUS, Iepirkumu daļā, Pilsoņu ielā 13, Rīgā, 2.korpusa 2.stāvā.
	4. Pasta sūtījumam jābūt nogādātam nolikuma 6.3.punktā norādītajā adresē līdz nolikuma 6.1.punktā noteiktajam termiņam un par to pilnu atbildību uzņemas iesniedzējs.
	5. Piedāvājums, kas iesniegts pēc minētā termiņa, neatvērts tiks atdots vai nosūtīts atpakaļ iesniedzējam.
	6. Iesniegtais piedāvājums, izņemot Noteikumu 6.5.punktā noteikto gadījumu, ir Pasūtītāja īpašums un netiek atdots atpakaļ pretendentam.
	7. Pēc piedāvājumu iesniegšanas termiņa beigām pretendents nevar savu piedāvājumu grozīt.
2. **Piedāvājuma noformēšana**
	1. Pretendentam jāiesniedz viens piedāvājuma oriģināls (papīra formā), kā arī jāpievieno tā elektroniskais eksemplārs *\*.pdf, \*.xls, \*.doc* formātā, izmantojot elektronisko datu nesēju. Uz piedāvājuma oriģināla (papīra formā) norāda atzīmi „ORIĢINĀLS” un uz elektroniskā eksemplāra attiecīgi norāda atzīmi “KOPIJA”.
	2. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu apliecina pretendenta pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām, vai šīs personas pilnvarota persona, pievienojot atbilstoši noformētu pilnvarojuma dokumenta oriģinālu vai tā apliecinātu kopiju.
	3. Piedāvājums iesniedzams aizlīmētā iepakojumā, uz kura jānorāda:
* Pasūtītāja nosaukums un juridiskā adrese;
* pretendenta nosaukums, reģistrācijas numurs, juridiskā adrese, tālrunis, fakss,;
* atzīme: „Piedāvājums iepirkumam „Pulmonoloģijas nodaļas remontdarbi 1.kārta Pilsoņu ielā 13, Rīga”, iepirkuma identifikācijas Nr. PSKUS 2016/129”;
* atzīme: „Neatvērt līdz 2016.gada 5.jūlijam plkst.10:00”.
	1. Piedāvājums sastāv no Nolikuma 10., 11. un 12.punktā noteiktajiem dokumentiem.
	2. Piedāvājuma dokumentiem jābūt skaidri salasāmiem, bez labojumiem.
	3. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno tulkojums latviešu valodā. Ja Pretendents piedāvājumā iesniedz dokumenta/-u tulkojumu/-us, tulkojuma/-u pareizība ir jāapliecina. Par dokumentu tulkojuma atbilstību oriģinālam atbild Pretendents.
	4. Dokumentu kopijas jāapliecina normatīvajos aktos noteiktajā kārtībā. Iesniedzot piedāvājumu, piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Pretendents iesniedz parakstītu piedāvājumu. Piedāvājumu paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstošas pilnvaras oriģinālu vai apliecinātu kopiju.
	6. Ja pretendents piedāvājumā iekļauj informāciju, kas satur komercnoslēpumu, pretendents to norāda piedāvājumā.
1. **Pretendentu atlases prasības**

8.1. Attiecībā uz pretendentu nepastāv Publisko iepirkumu likuma 8.2 panta piektās daļas 1., 2. vai 3.punktā noteiktie pretendentu izslēgšanas nosacījumi, t.i., pasūtītājs izslēdz pretendentu no dalības iepirkumā jebkurā no šādiem gadījumiem:

8.1.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

8.1.2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

8.1.3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Nolikuma 8.1.1. un 8.1.2.punktā minētie nosacījumi.

|  |  |
| --- | --- |
| **9. Pretendenta kvalifikācijas prasības** | **10. Pretendentam jāiesniedz šādi pretendenta kvalifikāciju apliecinoši dokumenti** |
| 9.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs, normatīvajos aktos noteiktajos gadījumos. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība). | 10.1. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 2.pielikumā pievienoto formu. Ja pretendenta piedāvājumu paraksta pilnvarota persona, tad jāpievieno pilnvara vai tā apliecināta kopija.  |
| 9.2. Iepirkuma līguma slēgšanas gadījumā pretendentam būs jābūt reģistrētam Latvijas Republikas Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”. | 10.2. Pretendenta parakstīts pieteikums dalībai iepirkumā, kurš sagatavots saskaņā ar Nolikuma 2.pielikumā pievienoto formu. Pretendentam, kas nav reģistrēts Latvijas Republikas Būvkomersantu reģistrā, jāiesniedz apliecinājums, ka gadījumā, ja tas tiks atzīts par uzvarētāju, tas 10 (desmit) darba dienu laikā no dienas, kad stājies spēkā iepirkuma komisijas lēmums par līguma slēgšanas tiesību piešķiršanu, pretendents reģistrēsies Latvijas Republikas Būvkomersantu reģistrā. |
| 9.3. Pretendenta vidējais gada finanšu (neto) apgrozījums iepriekšējos 3 (trīs) gados (2013., 2014. un 2015., 2016.gadā līdz piedāvājuma iesniegšanas dienai), ir ne mazāks kā EUR 300 000,00 (trīs simti tūkstoši *euro* un 00 centi). Ja Pretendents ir dibināts vēlāk, tad Pretendenta finanšu apgrozījumam jāatbilst augstāk minētajai prasībai attiecīgi īsākā laika periodā. Ja piedāvājumu iesniedz Piegādātāju apvienība, minētā prasība jāizpilda vismaz vienam Piegādātāju apvienības dalībniekam. | 10.3. Pretendenta rakstisks aprēķins par finanšu apgrozījumu, saskaņā ar Nolikuma 3.pielikumā noteikto formu klāt pievienojot Finanšu pārskatu par katru norādīto finanšu gadu. Pretendentam, kas dibināts vēlāk, jāiesniedz Finanšu pārskats par finanšu apgrozījumu nostrādātajā periodā. |
| 9.4. Pretendents var balstīties uz trešo personu iespējām, lai izpildītu prasības attiecībā uz pretendenta finansiālo stāvokli.Ja pretendents balstās uz trešās personas **finanšu iespējām**, tad pretendentam un attiecīgajai trešajai personai ir jāuzņemas solidāra atbildība par līguma izpildi. | 10.4. Pretendentam ir jāiesniedz dokumenti, kas pierāda, ka iepirkuma līguma slēgšanas gadījumā personas, uz kuru finanšu spējām Pretendents balstās, uzņemsies solidāru atbildību par līguma izpildi. |
| 9.5. Pretendentam iepriekšējo 5 (piecu) gadu laikā (t.i. 2011., 2012., 2013., 2014., 2015. un 2016.gadā līdz piedāvājumu iesniegšanas dienai) ir bijusi pieredze: ir veicis atjaunošanas vai pārbūves vai telpu remontdarbus ne mazāk kā 2 (divās) ēkās, kuras ir 9.5.1. sabiedriski nozīmīga būve vai III grupas ēka;9.5.2. būvdarbu izmaksas katram objektam (būvei vai ēkai) ne mazāk kā EUR 150 000.00 (bez PVN) apmērā.Būvdarbiem ir jābūt pilnībā pabeigtiem un nodotiem ekspluatācijā vai pasūtītājam. | 10.5. Pretendenta apstiprināts pieredzes saraksts, kas apliecina pretendenta atbilstību nolikuma 9.5.punkta prasībām, atbilstoši veidnei (Nolikuma 4.pielikums), klāt pievienojot nodošanas ekspluatācijā akta vai akta par būvdarbu nodošanu Pasūtītājam kopijas. |
| 9.6. Pretendentam jānodrošina, ka līguma izpildē piedalās kvalificēts un pieredzējis personāls. | 10.6. Pretendenta piedāvātā personāla saraksts, saskaņā ar Nolikuma 5.pielikuma veidni. |
| 9.7. Pretendentam līguma izpildē ir jānodrošina tāds būvdarbu vadītājs, kuram ir spēkā esošs sertifikāts ēku būvdarbu vadīšanā. | 10.7. Lai apliecinātu Nolikuma 9.7. punkta izpildi, pretendentam jāiesniedz aizpildīts Nolikuma 5.pielikums. |
| 9.8. Pretendentam ir jānodrošina, ka līguma izpildē tiek ievērotas darba aizsardzības prasības saskaņā ar 2003.gada 25.februāra Ministru kabineta noteikumiem Nr.92 „Darba aizsardzības prasības veicot būvdarbus”. | 10.8. Lai apliecinātu Nolikuma 9.8.punkta izpildi, pretendentam jāiesniedz Pretendenta sagatavots apliecinājums par to, ka līguma izpildē tiks ievērotas darba aizsardzības prasības saskaņā ar 2003.gada 25.februāra Ministru kabineta noteikumu Nr.92 „Darba aizsardzības prasības veicot būvdarbus” prasībām, kā arī ir jānorāda informācija par personu vai institūciju, kas nodrošinās darba aizsardzības prasības līguma izpildes laikā. |
| 9.9. Pretendents līguma slēgšanas tiesību piešķiršanas gadījumā (bet ne vēlāk kā pirms būvdarbu uzsākšanas) veiks savas un būvspeciālistu civiltiesiskās atbildības apdrošināšanu konkrētajā objektā ar atbildības limitu ne mazāku kā EUR 150 000,00 (viens simts piecdesmit tūkstoši *euro* 00 centi) un pašrisku ne lielāku kā EUR 500,00 (pieci simts *euro* 00 centi) atbilstoši 2014.gada 19.augusta Ministru kabineta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un 10 (desmit) darba dienu laikā pēc Līguma spēkā stāšanās dienas iesniegs Pasūtītājam minētās apdrošināšanas polises un dokumentu, kas apliecina apdrošināšanas prēmijas apmaksu apliecinātas kopijas. Apdrošināšanas polisē kā trešajai personai ir jābūt minētai arī – valsts sabiedrībai ar ierobežotu atbildību „Paula Stradiņa klīniskā universitātes slimnīca”. Pretendentam apdrošināšanas līguma un apdrošināšanas polises projekts ir jāsaskaņo ar Pasūtītāju. | 10.9. Pretendenta rakstisks apliecinājums, ka līguma slēgšanas tiesību piešķiršanas gadījumā, tas veiks savas un būvspeciālistu civiltiesiskās atbildības apdrošināšanu uz visu līguma darbības laiku (t.sk. arī garantijas laiku), saskaņā ar nolikuma 9.9.punkta prasībām. |
| 9.10. Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi. | 10.10. Personas, uz kuras iespējām Pretendents balstās, rakstisks apliecinājums par piedalīšanos iepirkuma procedūrā, kā arī apliecinājums nodot Pretendenta rīcībā līguma izpildei nepieciešamos resursus (norādot konkrētus darbus, kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums.Klāt jāpievieno dokuments, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros. |

1. **Tehniskais piedāvājums**
	1. Pretendentam ir jāiesniedz Tehniskaispiedāvājums saskaņā ar Nolikuma 1.pielikumu.
	2. Pretendenta Tehniskajam piedāvājumam skaidri, viennozīmīgi un nepārprotami jāatspoguļo Nolikuma tehniskās specifikācijas (Nolikuma 1.pielikums) minimālo prasību izpilde.
2. **Finanšu piedāvājums**
	1. Finanšu piedāvājumu sagatavo atbilstoši Nolikumam pievienotajai finanšu piedāvājuma formai (Nolikuma 6.pielikums), klāt pievienojot tāmes (finanšu piedāvājuma 6.1.pielikums), kas sagatavotas saskaņā ar Ministru kabineta 2015.gada 30.jūnija noteikumiem Nr.330 „Noteikumi par Latvijas būvnormatīvu LBN 501-15 „Būvizmaksu noteikšanas kārtība”.
	2. Finanšu piedāvājumā pretendentam jāietver visi izdevumi un izmaksas, kas rodas pretendentam, lai pilnīgi un pienācīgā kvalitātē sniegtu Tehniskajā specifikācijā minētos Būvdarbus. Pasūtītājs nemaksās nekādus pretendenta papildus izdevumus, kas nebūs iekļauti finanšu piedāvājumā.
	3. Finanšu piedāvājumā visas cenas un summas jānorāda *euro* (EUR) bez pievienotās vērtības nodokļa.
	4. Piedāvājuma cena ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un iepirkuma komisija ņems vērā tikai 2 (divas) zīmes aiz komata. Cenas līdz diviem cipariem aiz komata jānoapaļo jau ievadot datus, lai nebūtu atšķirību starp piedāvājumu papīra formātā un elektronisko kopiju.
	5. Finanšu piedāvājums jāiesniedz arī elektroniskā formā (Microsoft Excel formātā).
3. **Piedāvājuma vērtēšana, lēmuma pieņemšana**
	1. Iepirkuma komisija var izslēgt pretendentu no turpmākās dalības iepirkumā un tā piedāvājumu tālāk nevērtēt, ja piedāvājums nav noformēts atbilstoši nolikuma 7.punkta prasībām.
	2. Iepirkuma komisija publiski pieejamā datubāzē pārbaudīs, vai pretendents ir reģistrēts Būvkomersantu reģistrā saskaņā ar Būvniecības likuma noteikumiem un Ministru kabineta 2014.gada 25.februāra noteikumiem Nr.116 „Būvkomersantu reģistrācijas noteikumi”.
	3. Iepirkuma komisija piedāvājumu vērtēšanas laikā pārbauda pretendenta atbilstību Nolikuma 9.punktā noteiktajām prasībām pēc Nolikuma 10.punktā noteiktajiem un pretendenta iesniegtajiem dokumentiem, no publiskajām datu bāzēm iegūtās informācijas.
	4. Ja kvalifikācija neatbilst nolikuma 9.punktā noteiktajām prasībām vai nav iesniegts kāds no 10.punktā noteiktajiem kvalifikāciju apliecinošiem dokumentiem, Iepirkuma komisija lemj par piedāvājuma noraidīšanu.
	5. Vērtējot tehnisko piedāvājumu, iepirkuma komisija pārbauda, vai pretendenta iesniegtais tehniskais piedāvājums atbilst pasūtītāja prasītajai tehniskajai specifikācijai (Nolikuma 1.pielikums) un/vai nolikuma 11.punkta prasībām.
	6. Ja pretendenta iesniegtais tehniskais piedāvājums neatbilst pasūtītāja prasītajai tehniskajai specifikācijai (Nolikuma 1.pielikums) un/vai nolikuma 11.punkta prasībām, komisija lemj par piedāvājuma noraidīšanu.
	7. Piedāvājumu vērtēšanas laikā iepirkuma komisija pārbauda, vai piedāvājumos nav pieļautas aritmētiskās kļūdas. Ja aritmētiskās kļūdas tiek konstatētas, iepirkuma komisija tās izlabo un par to informē attiecīgo pretendentu.
	8. Vērtējot pretendenta piedāvājumu, komisija ņem vērā piedāvājuma kopējo vērtējamo summu bez pievienotās vērtības nodokļa.
	9. Iepirkuma komisija, attiecībā uz Pretendentu un Publisko iepirkumu likuma 8.2 panta piektās daļas 3.punktā minēto personu veic pārbaudi par Pretendenta un minētā panta piektās daļas 3.punktā minētās personas atbilstību Publisko iepirkumu likuma 8.2 panta piektās daļas 1., 2. vai 3.punktā noteiktajam.
	10. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 8.2 panta piektās daļas 1., 2. vai 3.punktā minēto apstākļu dēļ, pasūtītājs:
		1. attiecībā uz Latvijā reģistrētu vai pastāvīgi dzīvojošu pretendentu un minētā panta piektās daļas 3.punktā (Nolikuma 8.1.3.punkts) minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
4. par minētā panta piektās daļas 1.punktā (Nolikuma 8.1.1.punkts) minētajiem faktiem — no Uzņēmumu reģistra;
5. par minētā panta piektās daļas 2.punktā (Nolikuma 8.1.2.punkts) minēto faktu — no Valsts ieņēmumu dienesta. Pasūtītājs attiecīgo informāciju no Valsts ieņēmumu dienesta ir tiesīgs saņemt, neprasot pretendenta un minētā panta piektās daļas 3.punktā (Nolikuma 8.1.3.punkts) minētās personas piekrišanu.
	* 1. attiecībā uz ārvalstī reģistrētu vai pastāvīgi dzīvojošu pretendentu un minētā panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un minētā panta piektās daļas 3.punktā minēto personu neattiecas minētā panta piektajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.
	1. Atkarībā no atbilstoši Publisko iepirkumu likuma 8.2 panta septītās daļas 1.punkta "b" apakšpunktam (Nolikuma 13.10.1. “b” apakšpunktam) veiktās pārbaudes rezultātiem pasūtītājs:
		1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un minētā panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro;*
		2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai minētā panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un minētā panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.
	2. Ja pretendents, kuram būtu piešķiramas līguma slēgšanas tiesības, atbilst Publisko iepirkumu likuma 8.2panta piektās daļas 1., 2. vai 3.punktā norādītajiem apstākļiem, Iepirkuma komisija piedāvājumu noraida.
	3. Iepirkuma komisija izvēlas piedāvājumu, kas atbilst nolikumā izvirzītajām prasībām un ir ar viszemāko piedāvāto cenu.
6. **Līguma nosacījumi**

Pasūtītājs slēgs iepirkuma līgumu ar pretendentu, pamatojoties uz izraudzītā pretendenta iesniegto piedāvājumu, saskaņā ar nolikumā noteiktajām prasībām un iepirkuma līguma projektu (Nolikuma 8.pielikums). Iepirkuma līguma pamatnosacījumi netiks mainīti.

1. **Pretendenta pienākumi un tiesības:**
	1. Iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Segt visas izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Pretendentam ir tiesības pārsūdzēt iepirkuma komisijas lēmumu Administratīvās rajona tiesas attiecīgajā tiesu namā pēc pieteicēja juridiskās adreses 1 (viena) mēneša laikā no lēmuma spēkā stāšanās dienas Administratīvā procesa likumā noteiktajā kārtībā.
	4. Pretendenta tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.
2. **Iepirkuma komisijas pienākumi un tiesības:**
	1. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti iepirkuma komisijai.
	3. Pārbaudīt pretendentu sniegto informāciju, tai skaitā kontaktējoties arī ar pretendentu pieredzes aprakstā norādītajām kontaktpersonām, informācijas patiesuma pārbaudīšanai un atsauksmju iegūšanai.
	4. Labot aritmētiskās kļūdas pretendenta piedāvājumā, informējot par to pretendentu.
	5. Pieaicināt atzinumu sniegšanai neatkarīgus ekspertus ar padomdevēja tiesībām.
	6. Pasūtītājs ir tiesīgs pārtraukt iepirkumu, ja tam ir objektīvs pamatojums.
	7. Ja izraudzītais pretendents atsakās slēgt līgumu ar Pasūtītāju, izvēlēties nākamo piedāvājumu, kurš atbilst nolikumā izvirzītajām prasībām un ir ar nākamo zemāko cenu.
	8. Iepirkuma komisijas tiesības saskaņā ar Publisko iepirkumu likumu, nolikumu un Latvijas Republikā spēkā esošajiem normatīvajiem aktiem.

**1.pielikums nolikumam**

(ID. Nr. PSKUS 2016/129)

**TEHNISKĀ SPECIFIKĀCIJA**

**„Pulmonoloģijas nodaļas remontdarbi 1.kārta Pilsoņu ielā 13, Rīga”**

(identifikācijas Nr. PSKUS 2016/129)

1. **Pasūtītājs:** VSIA “Paula Stradiņa klīniskā universitātes slimnīca”, Pilsoņu iela 13, Rīga;
2. **Objekts:** Pulmonoloģijas nodaļa;
3. **Būvdarbu mērķis**:
	1. veikt Pulmonoloģijas nodaļas sienu, griestu un grīdu apdares remontus.
4. **Darbu veikšana, saskaņošana un organizēšana**:
	1. Pirms Būvdarbu uzsākšanas Uzņēmēja pienākums ir nodrošināt komunālo pakalpojumu skaitītāju uzstādīšanu, uzskaiti un veikt komunālo pakalpojumu apmaksas (elektroenerģija, apkure, ūdens un kanalizācija);
	2. Darbu izpildes laikā, Pretendents ir atbildīgs par Pasūtītāja iekšējās kārtības noteikumu, apsardzes noteikumu, darba drošības un ugunsdrošības prasību ievērošanu. Pretendentam jāievēro Latvijas Republikas spēkā esošās būvniecības, darba drošības un darba aizsardzības normas un noteikumi;
	3. Visiem strādniekiem, pirms sāk strādāt būvobjektā, obligāti ir jāiziet pirmreizējā darba drošības, ugunsdrošības instruktāža. Ja strādnieks sekmīgi nokārtojis instruktāžu, viņš parakstās darba drošības žurnālā. Pie kopējiem darba aizsardzības žurnāliem obligāti jāpievieno apakšuzņēmēju darba aizsardzības žurnālu kopijas, kur redzami visi apakšuzņēmēju strādnieku, kuri strādā objektā, vārdi, uzvārdi, personas kodi un paraksti. Ik pēc noteikta laika atkarībā no strādnieka profesijas un pienākumiem jāveic atkārtotās instruktāžas. Strādniekiem jāzina vispārīgie darba drošības noteikumi, ugunsdrošības noteikumi, vispārējie objekta noteikumi, noteikumi par rokas elektroinstrumentu lietošanu un katram atbilstošie profesijas noteikumi;
	4. Laikā Pretendentam ēkā jānodrošina lietotāju funkcionālā darbība un jāparedz darba organizācijas pasākumus atbilstoši spēkā esošajiem normatīviem un darba drošības prasībām;
	5. Darbi jāorganizē darbdienās un brīvdienās. Pretendentam pirms būvdarbu uzsākšanas jāsaskaņo ar pasūtītāju darba veikšanas laiki;
	6. Izpildītājam pirms darbu uzsākšanas jāiesniedz darbinieku saraksts ar personas kodiem, kuri veiks remontdarbus;
	7. Veicot demontāžas un remonta darbus būvgruži jāizved no objekta un jāutilizē būvgružiem paredzētā atkritumu poligonā, par ko saņem izziņu. Trokšņu un putekļu izdalīšanās jāsamazina līdz minimumam;
	8. Apdares elementu krāsu toņus saskaņo ar pasūtītāju.
5. **Prasības materiāliem, izstrādājumiem un aprīkojumam**.
	1. Visiem Pretendenta izmantotajiem materiāliem ir jāatbilst Latvijas nacionāliem standartiem un/ vai Eiropas Savienības standartiem;
	2. Izmatotajiem materiāliem jābūt ar augstu nodilumizturību (paredzētiem sabiedriskām ēkām);
	3. Tehniskajā specifikācijā konkrēti norādītiem materiāliem, iekārtām, būvizstrādājumiem var piedāvāt ekvivalentu, par to iesniedzot ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem;
	4. Pretendents veic darbus ar savu kvalificētu darbaspēku, tehniku, darbarīkiem un materiāliem. Pretendents pats ir atbildīgs par precīzu darbu tehnoloģijas izvēli, saderīgu materiālu, darba rīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai;
6. **Darba uzraudzība, pieņemšana, darbu apmaksas noteikumi.**
	1. Darbu būvuzraudzību – darbu pārbaudi un pieņemšanu, saskaņā ar 2014.gada 19.augusta Ministru kabineta noteikumiem Nr. 500 „Vispārīgie būvnoteikumi, veic Pasūtītāja pilnvarots pārstāvis – Būvuzraugs;
	2. Nododot objektu vai tā daļu ekspluatācijā, periodā Pretendents iesniedz pasūtītājam pielikumu ar pielietoto būvmateriālu atbilstības deklarācijām.
	3. Pēc darbu veikšanas pilnā apmērā vai arī atskaites periodā darbu pieņemšana noformējama ar Pretendenta un Pasūtītāja parakstītu darbu pieņemšanas– nodošanas aktu un formu 2.
	4. Ja Pretendents neveic, vai ir veicis nekvalitatīvi būvdarbus, kā arī neievēro noteiktos darbu izpildes termiņu, kā arī nav novērsis Pasūtītāja pieteiktās pretenzijas, tad Pasūtītājam ir tiesības samazināt samaksu par attiecīgā pakalpojuma sniegšanu.
	5. Ja Pretendents neievēro Latvijas republikas spēkā esošās būvniecības, darba drošības un darba aizsardzības normas un/vai ugunsdrošības noteikumus būvobjektā, Pasūtītājam ir tiesības pieprasīt no Pretendenta līgumsodu EUR 200 (divi simti *eiro*) apmērā par katru Pasūtītāja konstatēto saistības neizpildi vai nepienācīgas izpildes gadījumu.
7. **Īpašās prasības**.
	1. Būvdarbu tāmes jāiesniedz atbilstoši Noteikumi par Latvijas būvnormatīvu LBN 501-15 "Būvizmaksu noteikšanas kārtība". Piedāvājuma jāiekļauj visas ar pakalpojumu saistītās izmaksas. Visām piedāvājumā ietvertajām cenām ir jābūt norādītām Latvijas Republikas oficiālajā valūtā – *eiro* (EUR) un ir jāaptver visi tām piemērojamie nodokļi, izņemot pievienotās vērtības nodokli. Finanšu piedāvājumā norādītās izmaksas nevar palielināt visā līguma darbības laikā;
	2. Būvdarbu rezultātā objektam nodarītie bojājumi vai arī citi zaudējumi, kas radušies būvnieka darbības vai bezdarbības rezultātā, Pretendentam jānovērš par saviem līdzekļiem.
	3. Pretendentam jāsaskaņo minētā uzdevuma izpildei nepieciešamos dokumentus, no valsts, pašvaldību un jebkurām citām iestādēm un organizācijām, juridiskām un fiziskām personām, sedzot par saviem finanšu līdzekļiem visus ar iepriekšminētajām darbībām saistītās izmaksas.
	4. Būvdarbu laikā Pretendentam ēkā jānodrošina lietotāju funkcionālā darbība un jāparedz darba organizācijas pasākumus atbilstoši spēkā esošajiem normatīviem un darba drošības prasībām.
	5. Pretendents pats ir atbildīgs par spēkā esošo darbu drošības, ugunsdrošības noteikumu un uzņēmuma iekšējās kārtības noteikumu ievērošanu būvobjektā.
	6. Pretendentam jāapdrošina savu profesionālo civiltiesisko atbildību ar kopējo atbildības limitu ne mazāku kā EUR 150 000,00 (viens simts piecdesmit tūkstoši, 00 centi) un pašrisku ne lielāku kā EUR 500 (pieci simti, 00 centi). Pirms Darbu uzsākšanas Uzņēmējam jāiesniedz Pasūtītājam minētās apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus. Apdrošināšanas polisē kā trešajai personai ir jābūt minētai – „Valsts sabiedrībai ar ierobežotu atbildību „Paula Stradiņa klīniskā universitātes slimnīca”. Uzņēmējam apdrošināšanas līguma un apdrošināšanas polises projekts ir iepriekš jāsaskaņo ar Pasūtītāju.
	7. Veikto Darbu garantijas laiks ne mazāks, kā **60 (sešdesmit) mēneši** no darbu nodošanas brīža.

**2.pielikums nolikumam**

(ID. Nr. PSKUS 2016/129)

**Pieteikums dalībai iepirkumā** *(veidne)*

**„Pulmonoloģijas nodaļas remontdarbi 1.kārta Pilsoņu ielā 13, Rīga”**

(identifikācijas Nr. PSKUS 2016/129)

**Pretendents:**

|  |  |
| --- | --- |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| reģ. Nr. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Būvkomersanta reģ. Nr. juridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| pasta adrese (*ja atšķiras*): | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| telefona/faksa numurs:e-pasts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Bankas rekvizīti:** |  |
| nosaukums: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| kods: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| konts: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| persona, kura tiesīga pārstāvēt pretendentu jeb pilnvarotās personas/amats/vārds/ uzvārds | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

ar šī pieteikuma iesniegšanu pretendents:

1. piesakās piedalīties iepirkumā „Pulmonoloģijas nodaļas remontdarbi 1.kārta Pilsoņu ielā 13, Rīga” (iepirkuma identifikācijas Nr. PSKUS 2016/129);
2. apņemas veikt Būvdarbus atbilstoši Tehniskajai specifikācijai, piekrīt iepirkuma Nolikumā izvirzītajām prasībām un garantē Nolikuma izpildi, Nolikuma noteikumi ir skaidri un saprotami;
3. apliecina, ka piekrīt Nolikumam pievienotā līguma projekta noteikumiem un apņemas līguma slēgšanas tiesību piešķiršanas gadījumā slēgt līgumu ar Pasūtītāju, saskaņā ar pievienoto līguma projekta tekstu;
4. garantē, ka visa piedāvājumā sniegtā informācija un ziņas ir patiesas;
5. *piedāvājumā ietvertās dokumentu kopijas atbilst to oriģināliem****[[1]](#footnote-1)[1]****;*
6. *piedāvājumā ietvertie dokumentu tulkojumi atbilst to oriģināliem****[[2]](#footnote-2)[2]****.*

2016.gada \_\_\_.\_\_\_\_\_\_\_\_\_\_\_\_\_

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

**3.pielikums nolikumam**

(ID. Nr. PSKUS 2016/129)

**Pretendenta finansiālais stāvoklis** *(veidne)*

**iepirkumam „ Pulmonoloģijas nodaļas remontdarbi 1.kārta Pilsoņu ielā 13, Rīga”**

(iepirkuma identifikācijas Nr. PSKUS 2016/129)

|  |  |
| --- | --- |
|  | Gada finanšu (neto) apgrozījums |
| 2015.gads |  |
| 2014.gads |  |
| 2013.gads |  |
| **Vidēji gadā:** |  |

Pielikumā: Finanšu pārskats par katru norādīto finanšu gadu apliecinātas kopijas kopā uz \_\_\_\_\_\_\_\_\_\_\_ lpp.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2016.gada \_\_\_.\_\_\_\_\_\_\_\_\_\_\_\_\_

**4.pielikums nolikumam**

(ID. Nr. PSKUS 2016/129)

**iepirkumam „Pulmonoloģijas nodaļas remontdarbi 1.kārta Pilsoņu ielā 13, Rīga”**

(iepirkuma identifikācijas Nr. PSKUS 2016/129)

**Pretendenta pieredze būvdarbu veikšanā iepriekšējos 5 (piecos) gados, kas apliecina pretendenta atbilstību nolikuma 9.5.punkta prasībām**

|  |  |  |  |  |
| --- | --- | --- | --- | --- |
| Pasūtītājs (nosaukums, adrese, kontaktpersona, tālrunis) | Objekta nosaukums, adrese  | Veikto būvdarbu apraksts (atjaunošanas vai pārbūves vai telpu remontdarbi) | Līguma darbības laiks (no/līdz)(mēn./gads) | Līgumcena EUR, bez PVN |
|  |  |  |  |  |
|  |  |  |  |  |
|  |  |  |  |  |

Pielikumā: akti par būvdarbu pieņemšanu – nodošanu ekspluatācijā vai pasūtītājam (kopijas) kopā uz \_\_\_\_\_\_\_\_ lpp.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2016.gada \_\_\_.\_\_\_\_\_\_\_\_\_\_\_\_\_

**5.pielikums nolikumam**

(ID. Nr. PSKUS 2016/129)

**Piedāvātais personāla sastāvs** *(veidne)*

**iepirkumam „Pulmonoloģijas nodaļas remontdarbi 1.kārta Pilsoņu ielā 13, Rīga”**

(iepirkuma identifikācijas Nr. PSKUS 2016/129)

|  |  |  |  |  |
| --- | --- | --- | --- | --- |
| Nr.p.k. | Amata nosaukumslīguma izpildē  | Vārds, Uzvārds,personas kods | Sertifikāta Nr. / Izglītības dokumenta Nr. | Sertifikāta nosaukums/ izglītības dokumenta nosaukums |
| 1. | Būvdarbu vadītājs (saskaņā ar nolikuma 9.7. punktu) |  |  |  |
| 2. | Darba aizsardzība (saskaņā ar nolikuma 9.8.punktu) |  |  |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(uzņēmuma vadītāja vai tā pilnvarotās personas (pievienot pilnvaras oriģinālu vai apliecinātu kopiju) paraksts, tā atšifrējums)*

2016.gada \_\_\_.\_\_\_\_\_\_\_\_\_\_\_\_\_

**6.pielikums nolikumam**

(ID. Nr. PSKUS 2016/129)

**FINANŠU PIEDĀVĀJUMS** *(veidne)*

**iepirkumam „Pulmonoloģijas nodaļas remontdarbi 1.kārta Pilsoņu ielā 13, Rīga”**

(iepirkuma identifikācijas Nr. PSKUS 2016/129)

**Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_,

piedāvā veikt Pulmonoloģijas nodaļas remontdarbu 1.kārtu Pilsoņu ielā 13, Rīgā, saskaņā ar iepirkuma Nolikuma noteikumiem:

|  |  |
| --- | --- |
| **Cena** **EUR bez PVN** |  |
| **PVN 21% EUR** |  |
| **Kopā EUR ar PVN**  |  |

Ar šo apliecinu, ka finanšu piedāvājums sagatavots pilnībā ievērojot Ministru kabineta noteikumu Nr.330 „Noteikumi par Latvijas būvnormatīvu LBN 501-15 „Būvizmaksu noteikšanas kārtība”” noteikto regulējumu.

Ar šo apliecinu, ka šajā finanšu piedāvājumā ir ietvertas visas nepieciešamās izmaksas, kas saistītas ar tehniskajā specifikācijā noteikto darbu veikšanu pilnā apjomā.

Pielikumā: tāmes uz \_\_ (\_\_\_\_\_\_\_\_) lp.

2016.gada \_\_\_.\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(uzņēmuma vadītāja vai tā pilnvarotās personas (pievienot pilnvaru) paraksts, tā atšifrējums)*

**7.pielikums nolikumam**

(ID. Nr. PSKUS 2016/129)

**Objekta apsekošanas reģistrācijas lapa** *(veidne)*

**iepirkumam „Pulmonoloģijas nodaļas remontdarbi 1.kārta Pilsoņu ielā 13, Rīga”**

(iepirkuma identifikācijas Nr. PSKUS 2016/129)

|  |  |  |  |  |  |
| --- | --- | --- | --- | --- | --- |
| **Pasūtītāja pārstāvis****(vārds, uzvārds, amats)** | **Kontakttālrunis** | **Pretendents, pretendenta pārstāvja vārds, uzvārds, amats** | **Objekta apsekošanas datums** | **Pretendenta pārstāvja paraksts** | **Pasūtītāja pārstāvja paraksts** |
|  |  |  |  |  |  |

Pielikumā: \_\_\_. \_\_\_\_\_\_\_\_\_\_\_\_\_ pilnvara Nr.\_\_\_\_\_\_

**Pretendenta pārstāvis/e:** *apstiprinu, ka ar Objekta specifiku iepazinos*

\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_

(*Vārds/Uzvārds) (paraks*

**8.pielikums nolikumam**

(ID. Nr. PSKUS 2016/129)

**LĪGUMS Nr.** \_\_\_\_\_\_\_\_\_\_\_\_\_\_\_\_\_\_\_\_

**par būvdarbu veikšanu**

Objekts: Pilsoņu iela 13, Rīga

(kadastra Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

|  |  |
| --- | --- |
| Rīgā, | 2016. gada \_\_. \_\_\_\_\_\_\_\_\_\_\_\_ |

**VSIA “Paula Stradiņa klīniskā universitātes slimnīca”**, kuru, pamatojoties uz statūtiem, pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

\_\_\_\_\_\_\_\_\_\_\_\_\_, vienotais reģistrācijas Nr.\_\_\_\_\_\_\_\_\_\_\_\_\_\_\_\_, kuru, pamatojoties uz \_\_\_\_\_\_\_\_\_\_\_\_ pārstāv \_\_\_\_\_\_\_\_\_\_\_\_\_\_\_\_, no otras puses,

pamatojoties uz Pasūtītāja veiktā iepirkuma „Pulmonoloģijas nodaļas remontdarbi 1.kārta Pilsoņu ielā 13, Rīga”, ID Nr. PSKUS 2016/129, rezultātiem, noslēdz šādu līgumu:

1. **LĪGUMĀ LIETOTIE TERMINI**
	1. **Pasūtītājs** – VSIA “Paula Stradiņa klīniskā universitātes slimnīca”, vienotais reģ. Nr. 40003457109, juridiskā adrese Pilsoņu iela 13, Rīga, LV-1002.
	2. **Uzņēmējs** - \_\_\_\_\_\_\_\_\_\_\_\_\_\_\_\_\_\_\_\_\_.
	3. **Puse/Puses –** Pasūtītājs vai Uzņēmējs vai abi kopā.
	4. **Līgums** - šis, starp Pusēm noslēgtais līgums.
	5. **Objekts** – nekustamā īpašuma Pilsoņu ielā 13, Rīga (kadastra Nr. \_\_\_\_\_\_\_\_\_\_\_) sastāvā ietilpstošās ēkas ar kadastra apzīmējumu \_\_\_\_\_\_\_\_\_\_ \_\_.stāva telpas, kas norādītas Tehniskā specifikācijā (1.pielikums).
	6. **Būvdarbi** – \_\_\_\_\_\_\_\_\_\_\_\_\_ darbi Objektā.
	7. **Līgumcena** – Līgumā norādītā kopējā summa (bez PVN) atbilstoši Uzņēmēja iesniegtajam Finanšu piedāvājumam (2.pielikums), kuru Pasūtītājs maksās Uzņēmējam par pilnā apjomā un Līgumā noteiktos termiņos atbilstoši Tehniskajai specifikācijai (1.pielikums) faktiski veiktiem un Pasūtītāja pieņemtajiem Būvdarbiem. Līgumcena ietver pilnu samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar Būvdarbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, ziemas sadārdzinājumu, darbu organizācijas izmaksas, nodokļus (izņemot PVN), apdrošināšanas izmaksas, tai skaitā darbi, izstrādājumi, materiāli, iekārtas un mehānismi, kas nav norādīti Līgumā vai Būvdarbu dokumentācijā, bet ir nepieciešami Būvdarbu pienācīgai, savlaicīgai un kvalitatīvai izpildei.
	8. **PVN** – pievienotās vērtības nodoklis.
	9. **Garantijas laika ieturējums –** Pasūtītāja veikts ieturējums 5%apmērā nojebkura Uzņēmējam pienākošās maksājuma par Būvdarbu vai jebkuras to daļas izpildi, un kuru Pasūtītājs var izmantot Līgumā paredzētājā kārtībā.
	10. **Objekta nodošanas un pieņemšanas akts** - akts, kas apliecina Objekta (tā daļas), nodošanu Uzņēmējam Līgumā paredzēto Būvdarbu izpildei. Objekta pieņemšanas un nodošanas akta parauga forma pievienota Līguma pielikumā (3.pielikums).
	11. **Būvdarbu izpildes akts** – akts par izpildītajiem Būvdarbiem, kurā pa posmiem tiek dokumentēti veiktie Būvdarbi un fiksēta to nodošana un pieņemšana. Būvdarbu izpildes akta paraugs (forma 2) pievienots Līguma pielikumā (4.pielikums).
	12. **Būvdarbu nodošanas un pieņemšanas akts** – akts, kas apliecina Līgumā noteikto Būvdarbu izpildi un pēc tā abpusējās parakstīšanas apliecina Būvdarbu pieņemšanu no Pasūtītāja puses. Būvdarbu nodošanas un pieņemšanas akta parauga forma pievienota Līguma pielikumā (5.pielikums).
	13. **Izpilddokumentācija** – izpildshēmas, izpildrasējumi, segto darbu un nozīmīgo konstrukciju akti, atbilstības sertifikāti un Objekta būvniecībā pielietoto materiālu ekspluatācijas īpašību deklarācijas, uzstādīto iekārtu, materiālu un mehānismu garantiju apliecinājumi un tehniskās pases, lietošanas un apkopes instrukcijas, iekārtu, sistēmu testēšanas un pārbaudes akti un protokoli, apkalpojošā personāla apmācības instrukcijas u.tml.
	14. **Defektu akts** – akts par Būvdarbu defektiem, trūkumiem, bojājumiem, neprecizitātēm un citām nepilnībām Būvdarbos, kurus Pasūtītājs konstatējis pēc attiecīgo Būvdarbu vai jebkuras to daļas pieņemšanas un apmaksas un/vai Būvdarbu garantijas laikā. Defektu akta paraugs pievienots Līguma pielikumā (\_\_.pielikums).
	15. **Garantijas laiks** – Līgumā paredzētais laika periods, kurā Uzņēmējam ir pienākums Pasūtītāja norādītajos termiņos novērst Pasūtītāja konstatētos Uzņēmēja izpildīto Būvdarbu defektus un/ vai nepilnības un nodot šos Būvdarbus Pasūtītājam ar attiecīgu abu Pušu parakstītu aktu.
	16. **Garantijas darbi** – Pasūtītāja konstatēto Būvdarbu defektu, trūkumu, bojājumu, neprecizitāšu un citu nepilnību, novēršanas darbi Garantijas laikā.
	17. **Bankas garantija/Apdrošinātāja galvojums –** kredītiestādes/apdrošināšanas sabiedrības neatsaucama apņemšanās pēc Pasūtītāja, kā Bankas garantijas/Apdrošinātāja galvojuma saņēmēja, pirmā pieprasījuma maksāt Pasūtītājam naudas summu, kas nepārsniedz Bankas garantijā/Apdrošinātājā galvojumā noteikto summu, ja Uzņēmējs neizpilda savas saistības, kas noteiktas šajā Līgumā un par kurām izdota Bankas garantija/Apdrošinātāja galvojums. Garantijas laika saistību izpildes Bankas garantijas/Apdrošinātāja galvojuma forma pievienota Līguma pielikumā (\_\_.pielikums).
	18. **Visu Līguma saistību izpildes akts** – akts, kuru Puses paraksta pēc Būvdarbu Garantijas laika beigām un visu Garantijas laikā pieteikto Garantijas darbu izpildes. Visu Līguma saistību izpildes akta paraugs pievienots Līguma pielikumā (\_\_.pielikums).
2. **LĪGUMA PRIEKŠMETS**

Pasūtītājs uzdod, un Uzņēmējs apņemas par atlīdzību veikt Būvdarbus Objektā un nodot tos Pasūtītājam saskaņā ar šo Līgumu, Tehnisko specifikāciju un spēkā esošo normatīvo aktu prasībām.

1. **LĪGUMCENA UN NORĒĶINU KĀRTĪBA**
	1. Atbilstoši Uzņēmēja iesniegtajam Finanšu piedāvājumam, par Līgumā un tā pielikumos noteikto Būvdarbu atbilstošu kvalitatīvu, savlaicīgu un pilnīgu izpildi, tiek noteikta Līgumcena \_\_\_\_\_\_\_\_\_\_ **EUR** (\_\_\_\_\_\_\_\_\_\_\_\_\_\_\_ *euro* un \_\_\_ centi). Līgumcena tiek maksāta Uzņēmējam pa daļām, atbilstoši faktiski izpildītajam un Pasūtītāja pieņemtajam Būvdarbu apjomam, Līgumā noteiktajā kārtībā.
	2. Papildus Līgumcenai Pasūtītājs maksā PVN atbilstoši spēkā esošajiem normatīvajiem aktiem.
	3. Līguma darbības laikā izmaiņas Līgumcenā var tikt veiktas tikai Līgumā un Publisko iepirkumu likumā paredzētajā kārtībā un apmērā.
	4. Līgumcena visā Līguma darbības laikā nevar tikt paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu un citu normatīvo aktu izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Līgumcenu.
	5. Uzņēmējam nav tiesības prasīt papildu samaksu no Pasūtītāja, ja Būvdarbu izpildes laikā tiek konstatēts, ka Uzņēmējs nav iekļāvis visus nepieciešamos Būvdarbus un/vai materiālus un/vai izmaksas, saskaņā ar Tehnisko specifikāciju un situāciju Objektā, kļūdījies Būvdarbu cenās, nav piedāvājis cenu par visu Būvdarbu apjomu, kas nepieciešami Būvdarbu pilnīgai pabeigšanai un Objekta nodošanai Pasūtītājam saskaņā ar Līgumu un tā pielikumiem.
	6. Uzņēmējam nav tiesības prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Uzņēmēja, kā attiecīgās nozares profesionāļa.
	7. Pasūtītājs norēķinās ar Uzņēmēju, ievērojot šādu kārtību:
		1. Pasūtītājs maksā Uzņēmējam par iepriekšējā mēnesī faktiski izpildītiem un Pasūtītāja pieņemtajiem Būvdarbiem 15 (piecpadsmit) darba dienu laikā no Būvdarbu izpildes akta abpusējas parakstīšanas un Līguma noteikumiem atbilstoša Uzņēmēja sagatavota rēķina saņemšanas dienas;
		2. Par faktiski izpildītajiem Būvdarbiem pēdējā mēnesī, Pasūtītājs maksā Uzņēmējam 15 (piecpadsmit) darba dienu laikā no Būvdarbu izpildes akta abpusējas parakstīšanas, Būvdarbu nodošanas un pieņemšanas akta abpusējas parakstīšanas un Līguma noteikumiem atbilstoša Uzņēmēja sagatavota rēķina saņemšanas.
		3. No Būvdarbu izpildes aktā noteiktās summas (bez PVN) par faktiski izpildītajiem Būvdarbiem pirms tās izmaksas Uzņēmējam Pasūtītājs ietur Būvdarbu Garantijas laika ieturējumu 5% (pieci procenti);
	8. Uzņēmējs, sagatavojot rēķinu, tajā iekļauj informāciju par Līguma datumu, numuru un Objekta nosaukumu. Līdz brīdim, kamēr Uzņēmējs nav iekļāvis rēķinā šajā punktā noteikto informāciju, uzskatāms, ka Uzņēmējs rēķinu nav iesniedzis.
	9. Par rēķina samaksas dienu tiek uzskatīta diena, kad Pasūtītājs ir pārskaitījis naudu uz Uzņēmēja norādīto bankas norēķinu kontu.
	10. Ja Uzņēmējs iesniedz Pasūtītājam Līguma 9.4.punkta prasībām atbilstošu Garantijas laika Bankas garantiju/Apdrošinātāja galvojumu, tad Pasūtītājs samaksā Uzņēmējam neizlietoto Garantijas laika ieturējumu 15 (piecpadsmit) darba dienu laikā pēc Būvdarbu nodošanas un pieņemšanas akta parakstīšanas un Līguma 9.4.punkta prasībām atbilstošas Garantijas laika Bankas garantijas/Apdrošinātāja galvojuma un Līguma noteikumiem atbilstoša rēķina saņemšanas.
	11. Ja Uzņēmējs neiesniedz Pasūtītājam Līguma 9.4.punkta prasībām atbilstošu Garantijas laika Bankas garantiju/Apdrošinātāja galvojumu, tad Pasūtītājs samaksā Uzņēmējam neizlietoto Garantijas laika ieturējumu 15 (piecpadsmit) darba dienu laikā pēc Garantijas laika beigām, Garantijas laikā pieteikto Garantijas darbu pilnīgas izpildes, Visu Līguma saistību izpildes akta parakstīšanas un Līguma noteikumiem atbilstoša rēķina saņemšanas.
2. **BŪVDARBU IZPILDES TERMIŅŠ**
	1. Pēc Līguma 9.1.punktā minēto dokumentu saņemšanas, Pasūtītājs iesniedz Uzņēmējam parakstīšanai Objekta nodošanas un pieņemšanas aktu. Uzņēmējs paraksta un iesniedz Pasūtītājam Objekta nodošanas un pieņemšanas aktu ne vēlāk kā 5 (piecu) darba dienu laikā no dienas, kad Pasūtītājs to ir iesniedzis Uzņēmējam.
	2. Uzņēmējam ir jāuzsāk Būvdarbi ne vēlāk kā 5 (piecu) darba dienu laikā pēc tam, kad Puses parakstījušas Objekta nodošanas un pieņemšanas aktu par Objekta nodošanu Uzņēmējam Būvdarbu veikšanai.
	3. Uzņēmējs apņemas pilnā apjomā paveikt un nodot Būvdarbus Pasūtītājam **6 (sešu) mēnešulaikā** no Objekta nodošanas un pieņemšanas akta parakstīšanas dienas**.** Būvdarbu pilnīgu izpildi un nodošanu Pasūtītājam apliecina Pušu parakstīts Būvdarbu nodošanas un pieņemšanas akts.
	4. Līguma 4.3.punktā noteiktais termiņš var tikt pagarināts, Pusēm par to rakstiski vienojoties, par laika periodu, par kādu attiecīgais gadījums aizkavē Būvdarbu izpildi, šādos gadījumos:
		1. ja nepieciešams veikt papildu un/ vai neparedzētos Būvdarbus, kuri ir būtiski un nepieciešami Līguma izpildei, izņemot gadījumus, kad šajā punktā minētos Būvdarbus ir iespējams veikt vienlaikus ar paredzētajiem Būvdarbiem;
		2. ja valsts vai pašvaldības institūcijas vai amatpersonas pieņem administratīvu aktu, kas ir saistošs, izpildot Būvdarbus, un šāds akts kavē Būvdarbu izpildes termiņu ievērošanu, un šāda akta izdošanas pamatā nav Uzņēmēja darbība vai bezdarbība;
		3. ja Pasūtītāja rīcības dēļ tiek kavēta vai apgrūtināta Uzņēmēja Līgumā noteikto pienākumu izpilde un šāda Pasūtītāja rīcība nav saistīta ar Līgumā noteikto Uzņēmēja saistību neizpildi;
		4. ja tiek pārsniegts valsts vai pašvaldību institūcijai vai kapitālsabiedrībai normatīvos aktos noteiktais termiņš atbildes/saskaņojuma sniegšanai, kas nepieciešams Būvdarbu izpildei, un bez atbildes/saskaņojuma saņemšanas nav iespējama Līgumā noteikto saistību izpilde.
3. **BŪVDARBU IZMAIŅAS IZMANTOŠANAS KĀRTĪBA**
	1. Līguma darbības laikā var tikt veiktas izmaiņas sākotnēji paredzētajos Būvdarbos un/vai var tikt veikti papildu un neparedzētie Būvdarbi, šajā sadaļā noteiktajā kārtībā.
	2. Būvdarbu apjomu izmaiņas, kas nepārsniedz 15% no sākotnējā Būvdarbu apjoma, vai papildu un neparedzētie Būvdarbi var tikt veikti tikai gadījumā, ja Pušu pilnvarotās personas ir konstatējušas nepieciešamību veikt attiecīgas izmaiņas.
	3. Konstatējot nepieciešamību veikt izmaiņas Būvdarbu apjomos vai veikt papildu un/vai neparedzētos Būvdarbus, Uzņēmējs sagatavo Būvdarbu izmaiņu aktu par izmaiņām Būvdarbos un/vai par papildu un neparedzēto Būvdarbu nepieciešamību, to apjomu un rašanās iemesliem. Būvdarbu izmaiņu aktu paraksta Uzņēmējs, Pasūtītājs un būvuzraugs.
	4. Puses vienojas, ka papildu un neparedzēto Būvdarbu cenas tiks noteiktas, atbilstoši Finanšu piedāvājumā, un Līguma pielikumā pievienotajās tāmēs iekļauto analogo Būvdarbu vienību cenām, vai ja Finanšu piedāvājumā un/vai tāmēs analogu Būvdarbu nav, vadoties no attiecīgu/līdzīgu Būvdarbu vienību tirgus cenām.
	5. Izmaiņas Būvdarbu apjomos vai papildu un/vai neparedzētie Būvdarbi var tikt veikti, ja tiek konstatētā nepieciešamība:
		1. mainīt Būvdarbu apjomus, Būvdarbiem, kas jau sākotnēji tika iekļauti Tehniskajā specifikācijā (1.pielikums) un par tiem tika rīkota iepirkuma procedūra, bet tos objektīvu iemeslu dēļ nebija iespējams precīzi noteikt vai uzmērīt un tādēļ ir nepieciešams palielināt to apjomus;
		2. veikt tādus Būvdarbus, kas sākotnēji netika iekļauti Tehniskajā specifikācijā, un tos nebija iespējams konstatēt vai nebija iespējams paredzēt šo Būvdarbu nepieciešamību;
	6. Uzņēmējs, pamatojoties uz Pušu un būvuzrauga parakstītajā Būvdarbu izmaiņu aktā norādīto, sagatavo tāmi par Būvdarbu apjomu izmaiņām un/vai papildus un neparedzēto Būvdarbu izmaksām un iesniedz to izskatīšanai Pasūtītājam.
	7. Pasūtītājs 5 (piecu) darba dienu laikā no tāmes saņemšanas dienas izskata un saskaņo to, vai arī sniedz pamatotu atteikumu tāmes vai kādas tāmē norādītās pozīcijas saskaņošanai.
	8. Līgumcenas ietvaros, Līguma 5.6. un 5.7.punktā noteiktajā kārtībā saskaņoti un parakstīti Līguma 5.6. un 5.7.punktos minētie dokumenti ir pamats Būvdarbu izmaiņu aktā norādīto Būvdarbu veikšanai un šajā gadījumā Pusēm nav nepieciešams slēgt papildu vienošanos pie Līguma.
	9. Līguma izpildes laikā Pusēm vienojoties, Tehniskajā specifikācijā paredzētie materiāli un/vai iekārtas un/vai tehnoloģiskie risinājumi var tikt aizstāti ar jauniem, ja sakontēji paredzētie ir novecojuši un/vai aizstājot sākotnēji paredzētos tiks sasniegts kvalitatīvāks rezultāts (t.sk. Objekta ekspluatācija būs ekonomiskāka) un/vai, aizstāšana ir pamatota sakarā ar apstākļiem, kurus līdz Līguma noslēgšanai Uzņēmējs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem un/vai iekārtām un/vai tehnoloģijām tiek noteiktas nepārsniedzot Finanšu piedāvājuma tāmēs noteiktās vienības cenas materiāliem un/vai iekārtām un/vai tehnoloģijām, kuras nomaina. Uzņēmējs sagatavo un iesniedz Pasūtītājam Tehniskajā specifikācijā norādīto materiālu un/vai iekārtu un/vai tehnoloģiju salīdzinājumu ar jaunajām – nomaināmajām. Jaunajiem materiāliem un/vai iekārtām un/vai tehnoloģijām jābūt kvalitātes un īpašību ziņā analogām vai labākām par nomaināmajām. Par šādam izmaiņām Puses sagatavo un paraksta Būvdarbu izmaiņu aktu, kurā norāda pamatojumu izmaiņām un tā pielikumā pievieno materiālu un/vai iekārtu un/vai tehnoloģiju salīdzinājumu ar jaunajām – nomaināmajām.
4. **UZŅĒMĒJA PIENĀKUMI UN TIESĪBAS**
	1. Uzņēmēja pienākumi:
		1. ar pienācīgu rūpību pārbaudīt Pasūtītāja prasības un kvalitatīvi izpildīt Būvdarbus ar saviem darba rīkiem, ierīcēm un darbaspēku, organizēt un veikt darbus u.c. uzdevumus, kas nepieciešami Būvdarbu izpildei atbilstoši Līguma noteikumiem un pabeigt Būvdarbus Līguma 4.3. punktā norādītajā termiņā;
		2. pirms Būvdarbu uzsākšanas rakstiski saskaņot ar Pasūtītāju Būvdarbu organizācijas jautājumus un veikt Objekta un Būvdarbu veikšanas vietas tehnisko apsekošanu, pārliecinoties par Būvdarbu veikšanai izvēlēto metožu piemērotību;
		3. nodrošināt, ka Objektā ir darba aizsardzības koordinators atbilstoši normatīvo aktu prasībām un būt atbildīgam par darba drošības noteikumu, ugunsdrošības prasību ievērošanu un darba aizsardzības pasākumu veikšanu. Uzņēmējs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā;
		4. parakstīt Objekta pieņemšanas – nodošanas aktu Līguma noteiktajā kārtībā un termiņā;
		5. no Objekta pieņemšanas – nodošanas akta parakstīšanas dienas līdz brīdim, kad Puses paraksta Būvdarbu nodošanas un pieņemšanas aktu, būt atbildīgam par Objektu, Objektā esošo būvizstrādājumu (materiālu un iekārtu), kā arī izpildīto Būvdarbu pienācīgu uzturēšanu un saglabāšanu;
		6. nodrošināt Objektā nepieciešamos uzrakstus, pietiekamu apgaismojumu, nostiprinājumus un Objekta nožogošanu;
		7. pirms Būvdarbu uzsākšanas iesniegt Pasūtītājam spēkā esoša līguma par būvgružu un atkritumu savākšanu/izvešanu kopiju, uzrādot oriģinālu, kas ir noslēgts starp Uzņēmēju un atkritumu apsaimniekotāju;
		8. veikt visu Būvdarbu veikšanai nepieciešamo būvizstrādājumu piegādi un komplektēšanu, nodrošināt būvizstrādājumu pareizu un kvalitatīvu glabāšanu un izmantošanu Būvdarbu procesā, Būvdarbu veikšanai izmantot tikai kvalitātes prasībām atbilstošus būvizstrādājumus un būt materiāli atbildīgam par visiem Objektā esošajiem materiāliem līdz Būvdarbu pabeigšanai;
		9. Būvdarbu veikšanas laikā kārtot Būvdarbiem nepieciešamo dokumentāciju un normatīvajos aktos paredzētos dokumentus par darba aizsardzības prasībām, (darba aizsardzības plāns, nodarbināto saraksts u.c.);
		10. atbildēt par Būvdarbu dokumentācijas un izpilddokumentācijas, glabāšanu un atrašanos Objektā. Uzņēmējam ir pienākums pēc pirmā pieprasījuma uzrādīt un nepieciešamības gadījumā izsniegt minēto Būvdarbu dokumentāciju Pasūtītāja pārstāvim/kontaktpersonai, būvuzraugam, būvinspektoram u.c. personām, kam ir tiesības minētos dokumentus pieprasīt, to pienākumu pildīšanai;
		11. nodrošināt Pasūtītājam un būvuzraugam, Būvvaldes u.c. atbildīgo dienestu pārstāvjiem brīvu pieeju Objektam un vietām, kur notiek Būvdarbi. Uzņēmējam ir pienākums nodrošināt būvuzraugu ar instrumentiem, pārbaudes ierīcēm, kas pieejamas Objektā, kā arī sniegt nepieciešamo palīdzību būvuzraugam viņa pienākumu pildīšanai;
		12. pēc attiecīga Būvuzrauga vai Pasūtītāja pieprasījuma saņemšanas, nekavējoties pārtraukt un/vai apturēt Būvdarbus un novērst Pasūtītāja un/vai Būvuzrauga norādītos trūkumus;
		13. nekavējoties rakstiski paziņot Pasūtītājam par jebkādiem apstākļiem, kas var kavēt Būvdarbu pabeigšanu Līguma norādītajā termiņā;
		14. informēt Pasūtītāju, kā arī normatīvajos aktos noteiktajā kārtībā informēt attiecīgās iestādes par katru nelaimes gadījumu, kas noticis Objektā. Informācija Pasūtītājam ir jāiesniedz 3 (trīs) darba dienu laikā pēc akta par nelaimes gadījumu sagatavošanas;
		15. par saviem līdzekļiem apmaksātnepieciešamos ūdensapgādes, kanalizācijas, elektroapgādes, siltumapgādes, sniega izvešanas, būvgružu izvešanas un citus pakalpojumus. Pasūtītājam ir tiesības minētos maksājumus ieturēt no jebkura maksājuma, kas pamatojoties uz šo Līgumu, pienākas Uzņēmējam, pirms tā izmaksas Uzņēmējam;
		16. Būvdarbu veikšanas vietā nodrošināt tīrību un kārtību, maksimāli samazinot atkritumu rašanos un novēršot ūdens, gaisa un augsnes piesārņojuma rašanās iespēju;
		17. Būvdarbu veikšanas laikā, operatīvi par saviem līdzekļiem izvest no Būvdarbu veikšanas teritorijas, kā arī no pieguļošās teritorijas, atkritumus un būvgružus, ja tādi ir radušies, kā arī sakopt Objektu un tam piegulošo teritoriju;
		18. ne retāk kā 1 (vienu) reizi mēnesī organizēt, protokolēt un piedalīties Uzņēmēja un Pasūtītāja kopīgās sanāksmēs, kurās tiek risināti ar Līguma izpildi saistīti jautājumi. Protokolā fiksētie Pasūtītāja norādījumi Uzņēmējam ir saistoši;
		19. pēc Pasūtītāja, būvuzrauga pieprasījuma piedalīties minēto būvniecības dalībnieku organizētās sanāksmēs;
		20. Būvdarbu izpildes laikā netraucēt Objekta funkcionālo darbību, ja Objektu (vai tā daļu) Būvdarbu izpildes laikā lieto Pasūtītājs vai trešās personas. Par iespējamajiem darbības traucējumiem 5 (piecas) dienas iepriekš rakstiski brīdināt Pasūtītāju un/vai Objekta lietotājus;
		21. ja Būvdarbu izpildei tiek piesaistīti apakšuzņēmēji un Pasūtītājs no Uzņēmēja ir pieņēmis apakšuzņēmējam nodotos Būvdarbus vai to daļu, tad 10 (desmit) darba dienu laikā no dienas, kad Pasūtītājs no Uzņēmēja ir pieņēmis apakšuzņēmējam nodotos Būvdarbus un veicis to apmaksu, iesniegt Pasūtītājam parakstīta akta kopiju, ar kuru Uzņēmējs no apakšuzņēmēja ir pieņēmis Būvdarbus vai to daļu, un maksājuma uzdevuma kopiju, kas apliecina aktā norādītās maksas par pieņemtajiem Būvdarbiem samaksu apakšuzņēmējam, uzrādot minēto dokumentu oriģinālus;
		22. 3 (trīs) darba dienas pirms būvizstrādājumu iestrādes būves konstruktīvajos elementos, uzrādīt Pasūtītāja kontaktpersonai un būvuzraugam šo būvizstrādājumu atbilstības deklarācijas, vai to kopijas, uzrādot oriģinālus;
		23. pirms Būvdarbu nodošanas Pasūtītājam nodrošināt Pasūtītāju ar visu nepieciešamo informāciju par uzstādītām inženierkomunikāciju tehnoloģiskām iekārtām un iesniegt lietošanas instrukcijas valsts valodā;
		24. pirms Būvdarbu nodošanas Pasūtītājam, kā arī visā Garantijas laikā, pēc Pasūtītāja pieprasījuma veikt Pasūtītāja norādīta Pasūtītāja personāla un Objekta lietotāja personāla instruktāžu un apmācību attiecībā uz Uzņēmēja uzstādīto iekārtu un sistēmu darbību un lietošanu, kā arī nepareizas instruktāžas un/vai apmācības gadījumā atbildēt par uzstādīto iekārtu un/vai sistēmu bojājumiem un/vai darbības traucējumiem un par saviem līdzekļiem novērst bojājumus un/vai darbības traucējumus Līgumā noteiktā kārtībā.
		25. pēc Būvdarbu pabeigšanas un pirms Būvdarbu nodošanas Pasūtītājam, nodrošināt Objekta atbrīvošanu no būvgružiem, atkritumiem, izvest Uzņēmējam piederošo inventāru, iekārtas, darbarīkus un sakopt Objektu un tam piegulošo teritoriju;
		26. Visā Līguma darbības laikā uzturēt spēkā Līguma 9.sadaļā noteiktās apdrošināšanas polises un Bankas garantijas/Apdrošinātāja galvojumus atbilstoši Līgumā noteiktajām prasībām;
		27. Saņemot Pasūtītāja rakstveida pretenziju par Būvdarbu, iesniegto dokumentu, Būvdarbu kvalitātes u.c. defektiem, trūkumiem, vai neatbilstībām, novērst pretenzijā norādītos trūkumus, defektus un/vai neatbilstības pretenzijā norādītajā termiņā.
		28. Ievērot Pasūtītāja prasības par Būvdarbu izpildi un/vai Līgumā noteikto saistību izpildi;
		29. Līguma izpildē ievērot spēkā esošo normatīvo aktu prasības.
	2. Uzņēmēja tiesības:
		1. pieprasīt no Pasūtītāja Būvdarbu veikšanai nepieciešamo informāciju, dokumentāciju un saskaņojumus, kas ir Pasūtītāja rīcībā un kurus saskaņā ar šo Līgumu Uzņēmējam nav pienākums izstrādāt un/vai saņemt pašam;
		2. saņemt atlīdzību par kvalitatīvi un atbilstoši Līguma noteikumiem veiktiem un Pasūtītāja pieņemtiem Būvdarbiem.
		3. saņemt Līgumā noteikto līgumsodu par Pasūtītāja nepienācīgu līgumsaistību izpildi.
	3. Parakstot šo Līgumu, Pasūtītājs pilnvaro Uzņēmēju pārstāvēt Pasūtītāju visās iestādēs saistībā ar Būvdarbu veikšanu, kā arī pārstāvēt Pasūtītāju visās institūcijās, lai saņemtu atzinumus par Būvdarbu atbilstību normatīvo aktu prasībām;
	4. Parakstot Līgumu, Uzņēmējs apliecina, ka ir saņēmis no Pasūtītāja Būvdarbu veikšanai nepieciešamo dokumentāciju pilnā apjomā, kā arī iepazinies ar visiem apstākļiem, kas var ietekmēt Būvdarbu izpildi atbilstoši Līgumam, tajā skaitā arī ar Objekta izvietojumu dabā un tā stāvokli, kā arī Uzņēmējs apliecina, ka Uzņēmējam nav un tas neizvirzīs pret Pasūtītāju nekādas pretenzijas šajā sakarā.
5. **PASŪTĪTĀJA PIENĀKUMI UN TIESĪBAS**
	1. Pasūtītāja pienākumi:
		1. pieņemt Līgumā paredzētos Būvdarbus, kas izpildīti kvalitatīvi un atbilstoši Līguma un normatīvo aktu prasībām un veikt to apmaksu Līgumā noteiktajā kārtībā un apmērā;
		2. nodrošināt Būvdarbu būvuzraudzību;
		3. Pēc Uzņēmēja pieprasījuma savlaicīgi sniegt Uzņēmējam atbildes uz uzdotajiem jautājumiem, sniegt pieprasītos tehniskos risinājumus un citas ziņas, kuras nepieciešamas Uzņēmēja pienākumu izpildei, un kurus saskaņā ar šo Līgumu Uzņēmējam nav pienākums izstrādāt un/vai saņemt pašam;
	2. Pasūtītāja tiesības:
		1. nepieciešamības gadījumā apturēt Būvdarbu izpildi;
		2. iesniegt rakstisku pretenziju par Būvdarbu, iesniegto dokumentu, Būvdarbu kvalitātes u.c. defektiem, trūkumiem, vai neatbilstībām;
		3. jebkurā laikā pārbaudīt Būvdarbu veikšanu Objektā;
		4. dot Uzņēmējam norādījumus attiecībā uz Būvdarbu veikšanas kārtību. Pasūtītāja norādījumi Uzņēmējam ir saistoši un obligāti pildāmi;
		5. saņemt Līgumā noteikto līgumsodu par Uzņēmēja nepienācīgu līgumsaistību izpildi;
6. **BŪVDARBU NODOŠANAS UN PIEŅEMŠANAS KĀRTĪBA**
	1. Uzņēmējs Pasūtītājam nodod iepriekšējā kalendāra mēneša laikā veiktos Būvdarbus šādā kārtībā:
		1. Uzņēmējs līdz mēneša 5. (piektajam) datumam iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām un iepriekšējā mēneša laikā veikto Būvdarbu Izpilddokumentāciju.
		2. Pasūtītājs, 10 (desmit) darba dienu laikā pēc attiecīga Uzņēmēja sagatavoto Līguma 8.1.1.punktā minēto visu dokumentu saņemšanas, pieņem Būvdarbus un paraksta Būvdarbu izpildes aktu vai arī nepieņem Būvdarbus un neparaksta Būvdarbu izpildes aktu un iesniedz rakstisku pretenziju, kurā norāda uz veikto Būvdarbu, iesniegto dokumentu u.c. defektiem, trūkumiem vai neatbilstībām Līguma vai spēkā esošo normatīvo aktu prasībām.
		3. Ja Pasūtītājs nepieņem Būvdarbus un neparaksta Būvdarbu izpildes aktu, Uzņēmējs 5 (piecu) darba dienu laikā no Pasūtītāja pretenzijas saņemšanas novērš norādītos trūkumus vai neatbilstības Būvdarbos un/vai dokumentos un atkārtoti iesniedz Pasūtītājam Būvdarbu izpildes aktu. Pasūtītājs atkārtoti veic darbības, kas paredzētas Līguma 8.1.2.punktā.
		4. Būvdarbu izpildes akta parakstīšana nav uzskatāma par attiecīgajā aktā norādīto Būvdarbu sastāva un kvalitātes nodošanas un pieņemšanas dokumentu, bet tikai par apliecinājumu, ka Būvdarbi ir veikti noteiktā apjomā, un Būvdarbu izpildes akta parakstīšana neatņem Pasūtītājam tiesības izteikt pretenzijas par izpildīto Būvdarbu (to kvalitātes) defektiem, trūkumiem un neatbilstībām, un Uzņēmējam ir pienākums novērst Pasūtītāja pretenzijā norādītos Būvdarbu (to kvalitātes) defektus, trūkumus un neatbilstības arī pēc Būvdarbu izpildes akta parakstīšanas no Pasūtītāja puses.
	2. Uzņēmējs nodod Pasūtītājam visus izpildītos Būvdarbus šādā kārtībā:
		1. Uzņēmējs paziņo Pasūtītājam par būvdarbu izpildi un iesniedz Pasūtītājam Būvdarbu nodošanas un pieņemšanas aktu. Pasūtītājs 10 (desmit) darba dienu laikā paraksta Būvdarbu nodošanas un pieņemšanas aktu, pēc visu sekojošo priekšnoteikumu izpildes no Uzņēmēja puses:
			1. ir pilnībā izpildīti visi Būvdarbi;
			2. Pasūtītājam ir iesniegta visa Būvdarbu Izpilddokumentācija, pārbaužu akti, testēšanas protokoli, nodošanas un pieņemšanas akti u.c. dokumentāciju;
			3. Objekts un tam piegulošā teritorija ir sakārtota un pilnībā atbrīvota, tajā skaitā, no visas būvtehnikas, būvlaukuma aprīkojuma un neizmantotajiem materiāliem, kā arī būvgružiem un atkritumiem;
			4. ir novērsti visi Būvdarbu (to kvalitātes) defekti, neatbilstības un nepilnības.
	3. Būvdarbu nodošanas un pieņemšanas akta parakstīšana neatbrīvo Uzņēmēju no atbildības par Būvdarbu un Būvdarbos izmantoto materiālu garantijas saistībām.
	4. Gadījumā, ja Būvdarbu (jebkuras to daļas) pieņemšanas laikā Pusēm rodas domstarpības par izpildīto Būvdarbu kvalitāti, Pasūtītāja viedoklis par Būvdarbu kvalitāti, ir noteicošais. Šajā gadījumā Uzņēmējam ir tiesības pieaicināt Pasūtītāja akceptētu, no Pusēm neatkarīgu ekspertu, kas sniegs neatkarīgu eksperta slēdzienu par Būvdarbu (to daļas) kvalitāti, par kuru Pusēm bija domstarpības. Pieaicinātā eksperta izmaksas sedz Uzņēmējs.
	5. Gadījumā, ja Uzņēmējs nepilda savas saistības un nenovērš Pasūtītāja norādītos Būvdarbu, Būvdarbu kvalitātes defektus, trūkumus un/vai neatbilstības, Pasūtītājam ir tiesības piesaistīt papildus darbaspēku attiecīgo defektu, neatbilstību un trūkumu novēršanas darbu izpildei, un Pasūtītājam ir tiesības attiecīgos izdevumus un/vai zaudējumus ieturēt no jebkura maksājuma, kas pamatojoties uz šo Līgumu, pienākas Uzņēmējam, pirms tā izmaksas Uzņēmējam;
	6. Pusēm parakstot Būvdarbu nodošanas un pieņemšanas aktu, Objekts tiek nodots Pasūtītājam.
	7. Pēc Garantijas laika beigām un Garantijas laikā pieteikto Garantijas darbu pilnīgas izpildes, Puses paraksta Visu Līguma saistību izpildes aktu.
7. **APDROŠINĀŠANA UN BANKAS GARANTIJA/APDROŠINĀTĀJA GALVOJUMS**
	1. Uzņēmējs apņemas iesniegt Pasūtītājam ne vēlāk kā 10 (desmit) darba dienu laikā pēc Līguma spēkā stāšanās un pirms Būvdarbu uzsākšanas, Uzņēmēja un tā Līguma izpildē iesaistīto būvspeciālistu profesionālās civiltiesiskās atbildības konkrētā Objektā apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, kopijas, uzrādot minēto dokumentu oriģinālus, kas apliecina sekojošu apdrošināšanu spēkā esamību:
		1. Uzņēmēja profesionālās civiltiesiskās atbildības apdrošināšanu konkrētā Objektā ar kopējo atbildības limitu un atbildības limitu par katru gadījumu ne mazāku kā EUR \_\_\_\_\_\_\_\_\_\_un pašrisku ne lielāku kā EUR \_\_\_\_\_\_\_\_\_\_\_\_\_, un
		2. Līguma izpildē piesaistīto būvspeciālistu profesionālās civiltiesiskās atbildības apdrošināšanu konkrētā Objektā ar atbildības limitu ne mazāku kā EUR \_\_\_\_\_\_\_\_\_\_\_\_\_\_\_\_\_\_ un pašrisku ne lielāku kā \_\_\_\_\_\_\_\_\_\_\_\_\_\_\_\_\_\_\_\_ atbilstoši normatīvo aktu prasībām.
	2. Uzņēmēja profesionālās civiltiesiskās atbildības apdrošināšanas polisē kā trešajai personai ir jābūt minētai – Valsts sabiedrībai ar ierobežotu atbildību „Paula Stradiņa klīniskā universitātes slimnīca” un tai ir jābūt spēkā arī gadījumā, ja Uzņēmējam ir pasludināta maksātnespēja vai tas ir likvidēts.
	3. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstveidā jāsaskaņo ar Pasūtītāju. Gadījumā, ja Uzņēmējs neievēro šajā punktā noteikto, uzskatāms, ka Uzņēmējs nav izpildījis šajā Līgumā noteikto pienākumu par apdrošināšanas polišu nodrošināšanu un uzturēšanu Līgumā noteiktajā kārtībā un termiņā.
	4. Uzņēmējs ir tiesīgs Līgumā noteikto Garantijas laika ieturējumu Līgumā noteiktajā kārtībā aizstāt ar Pasūtītāja akceptētu pirmā pieprasījuma beznosacījumu Garantijas laika Bankas garantiju/Apdrošinātāja galvojumu, Garantijas laika ieturējuma apmērā. Bankas garantijai/Apdrošinātāja galvojumam ir jābūt spēkā arī gadījumā, ja Uzņēmējam ir pasludināta maksātnespēja vai Uzņēmējs ir likvidēts. Bankas garantijai/Apdrošinātāja galvojumam ir jābūt spēkā visā Garantijas laikā (ja Līguma ietvaros tiek noteikti dažādi Garantijas laiki, līdz garākajam Garantijas laikam) un vēl 60 (sešdesmit dienas) pēc Garantijas laika beigām. Ja Garantijas laiks tiek pagarināts Līgumā noteiktos gadījumos vai Būvdarbu Garantijas laikā pieteikto Garantijas darbu izpildes termiņš pārsniedz Garantijas laika Bankas garantijas /Apdrošinātāja galvojuma spēkā esamības termiņu, Uzņēmējs veic nepieciešamās darbības, lai nodrošinātu Bankas garantijas/Apdrošinātāja galvojuma termiņa pagarināšanu uz laika periodu, kas nodrošina šajā punktā noteiktā nosacījuma, par Bankas garantijas/Apdrošinātāja galvojuma termiņu, izpildi un iesniedz Pasūtītājam dokumentu, kas apliecina Bankas garantijas/Apdrošinātāja galvojuma termiņa pagarināšanu ne vēlāk, kā 10 (desmit) darba dienas pirms sākotnējā Bankas garantijas/Apdrošinātāja galvojuma termiņa beigām. Bankas garantijai/Apdrošinātāja galvojumam pēc satura jāatbilst Līguma 11.pielikumā pievienotajai formai.
	5. Pirms Līgumā noteikto Bankas garantiju/Apdrošinātāja galvojumu parakstīšanas, attiecīgā Bankas garantija/Apdrošinātāja galvojums Uzņēmējam jāsaskaņo ar Pasūtītāju, un tām pēc satura jāatbilst Līguma pielikumā pievienotajām formām. Jebkādi grozījumi Bankas garantijās/Apdrošinātāja galvojumos iepriekš ir rakstveidā jāsaskaņo ar Pasūtītāju.
	6. Pēc Uzņēmēja pieprasījuma, Pasūtītājs atdod Uzņēmējam Līgumā noteiktās Bankas garantijas/Apdrošinātāja galvojumus, kuriem ir beidzies to spēkā esamības termiņš.
8. **BŪVDARBU GARANTIJA**
	1. Garantijas laiks izpildītajiem Būvdarbiem ir 60 (sešdesmit) mēneši.Garantijas laiks tiek rēķināts no Būvdarbu nodošanas un pieņemšanas akta abpusējas parakstīšanas dienas. Uzņēmējam ir jānodrošina, lai Būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar Būvdarbu nodošanas un pieņemšanas akta iesniegšanu un Pasūtītājs tās varētu brīvi izmantot. Uzņēmēja noteiktais Garantijas laiks nedrīkst būt īsāks un noteikumi sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs).
	2. Garantijas laika ietvaros Uzņēmējs par saviem līdzekļiem veic Garantijas darbus Pasūtītāja rakstiskajā pretenzijā, kurai pievienots Defektu akts par radušos defektu trūkumiem, bojājumiem, neprecizitātēm vai citām neatbilstībām, norādītajā termiņā.
	3. Ja Garantijas laikā konstatēto Būvdarbu defektu, trūkumu vai neatbilstības novēršanai Līguma minētās Garantijas laika ietvaros tehniski nepieciešams ilgāks laiks par Pasūtītāja pretenzijā norādīto Būvdarbu defektu, trūkumu vai neatbilstības novēršanas termiņu, tad Uzņēmējs 3 (trīs) darba dienu laikā no brīža, kad Uzņēmējs ir saņēmis rakstisku pretenziju par konstatēto defektu, trūkumu vai neatbilstību, sastāda rakstisku apliecinājumu, kurā norāda pretenzijā minēto defektu, trūkumu vai neatbilstību novēršanas termiņus un iesniedz to Pasūtītājam apstiprināšanai. Ja Pasūtītājs nepiekrīt Uzņēmēja norādītajam defektu, trūkumu vai neatbilstību novēršanas termiņam, tad Uzņēmējam defekts, trūkums vai neatbilstības jānovērš Līguma 10.2.punktā norādītajā termiņā.
	4. Defektus vai trūkumus, kas var radīt kaitējumu cilvēku veselībai, apkārtējai videi vai Objekta ekspluatācijai (t.sk. kavē Objekta normālu ekspluatāciju), Uzņēmējs uzsāk novērst nekavējoties, pēc Pasūtītāja pirmā pieprasījuma (t.sk. telefoniski un elektroniski sniegta), kā arī veic visus nepieciešamos pasākumus kaitīgo seku mazināšanai un novēršanai.
	5. Par normatīvo aktu un Līguma noteikumiem atbilstošu Garantijas darbu izpildi tiek abpusēji parakstīts Garantijas darbu izpildes akts.
	6. Ja Uzņēmējs 10.3. un 10.4.punktā noteiktajā termiņā nenovērš defektus, trūkumus vai neatbilstības, tad Garantijas laiks tiek pagarināts par laika periodu, kādu tiek kavēts defektu, trūkumu vai neatbilstības novēršanas termiņš.
	7. Gadījumā, ja Uzņēmējs nepilda savas saistības atbilstoši šī Līgumā noteiktajam, Pasūtītājam ir tiesības piesaistīt papildus darbaspēku attiecīgo defektu, un trūkumu novēršanas darbu izpildei, un Uzņēmēja pienākums ir 5 (piecu) darba dienu laikā apmaksāt Pasūtītājam attiecīgos izdevumus un/vai zaudējumus.

1. **PUŠU ATBILDĪBA UN LĪGUMSODS**
	1. Puses atbild par kaitējumu un zaudējumiem, kas viņu darbības vai bezdarbības dēļ Līguma izpildes laikā nodarīts otrai Pusei un/vai trešajām personām.
	2. Par tādu Būvdarbu izpildi, kurus veicot, Uzņēmējs ir patvaļīgi atkāpies no Līguma noteikumiem, Tehniskās specifikācijas Uzņēmējs atlīdzību nesaņem un veic Objektā neatbilstību un trūkumu novēršanu par saviem līdzekļiem, un tas nedod Uzņēmējam tiesības pieprasīt Līguma 4.4.punktā minētā Būvdarbu pabeigšanas termiņa pagarinājumu.
	3. Uzņēmējs ir finansiāli atbildīgs par informācijas slēpšanu vai nesniegšanu, vai par nepatiesas informācijas sniegšanu Pasūtītājam.
	4. Būvuzraudzība neatbrīvo Uzņēmēju no atbildības par Būvdarbu kvalitāti un atbilstību spēkā esošajiem normatīvajiem aktiem.
	5. Uzņēmējs atbild par kaitējumu Objektam, kas rodas veicot Būvdarbus, kā arī par bojājumiem, neprecizitātēm un citām nepilnībām, kas tiek atklāti Garantijas laikā.
	6. Visā Līguma izpildes laikā Uzņēmējs atbild par ugunsdrošības prasību ievērošanu un darba aizsardzības pasākumu veikšanu Objektā. Uzņēmējs ir atbildīgs par sekām, kuras iestājas šajā punktā noteikto pienākumu nepildīšanas vai nepienācīgas pildīšanas rezultātā;
	7. Pasūtītājs neatbild par Uzņēmēja saistībām, kuras tas uzņēmies attiecībā pret trešajām personām sakarā ar Līguma izpildi.
	8. Uzņēmējam ir tiesības prasīt līgumsodu, ja Pasūtītāja vainas dēļ tiek novilcināti Līgumā noteiktie maksājumi 0,1% (nulle komats viens procenta) apmērā no kavētās maksājuma summas par katru nokavēto dienu, bet ne vairāk kā 10% (desmit procenti) no kavētā maksājuma summas.
	9. Ja Uzņēmējs kavē Līguma 4.1.punktā noteikto dokumentu iesniegšanas termiņu, tad Pasūtītājam ir tiesības prasīt no Uzņēmējs līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
	10. Ja Uzņēmējs kavē Līguma 4.2.punktā noteikto Objekta nodošanas un pieņemšanas akta parakstīšanas termiņu, tad Pasūtītājam ir tiesības prasīt no Uzņēmēja līgumsodu 10% (desmit procenti) apmērā no Līgumcenas.
	11. Ja Uzņēmējs kavē Līguma 4.3.punktā noteikto Būvdarbu uzsākšanas termiņu, tad Pasūtītājam ir tiesības prasīt no Uzņēmēja līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
	12. Ja Uzņēmējs kavē Līguma 4.4. punktā noteikto Būvdarbu izpildes termiņu, tad Pasūtītājam ir tiesības prasīt no Uzņēmēja līgumsodu 0,1% (nulle komats viens procents) apmērā no Līgumcenas par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
	13. Ja valsts vai pašvaldības institūcija ir uzlikusi naudas sodu Pasūtītājam par to, ka nav izpildīts kāds no Līgumā noteiktajiem Uzņēmēja pienākumiem, tad Pasūtītājam ir tiesības prasīt no Uzņēmēja līgumsodu uzliktā naudas soda apmērā.
	14. Gadījumā, ja Uzņēmējs kavē Līgumā noteikto Garantijas darbu izpildes termiņu, Pasūtītājam ir tiesības prasīt no Uzņēmēja līgumsodu EUR 200,00 (divi simti *eiro* un 00 centi) apmērā par katru attiecīgā termiņa kavējuma dienu, bet ne vairāk kā 10% (desmit procenti) no Līgumcenas.
	15. Reizi divos mēnešos pieņemot Būvdarbus, Pasūtītājs konstatē Būvdarbu izpildes atbilstību Būvdarbu izpildes grafikam Objektā. Ja 3 (trīs) mēnešu periodā attiecīgā Būvdarbu neizpilde naudas izteiksmē, no Būvdarbu izpildes grafikā paredzētās Būvdarbu izpildes pārsniedz 10% (desmit procentus), Pasūtītājs ir tiesīgs prasīt no Uzņēmēja līgumsodu 10% (desmit procenti) apmērā no neizpildīto Būvdarbu apjoma naudas izteiksmē.
	16. Ja Līguma 13.3.punktā noteiktie Uzņēmēja pārstāvji neierodas uz Pasūtītāja, būvuzrauga, organizēto sapulci vai nepilda Līguma 6.18.punktā noteiktos pienākumus, Pasūtītājam ir tiesības prasīt no Uzņēmēja līgumsodu EUR 300,00 (trīs simti *euro* un00 centi) par katru konstatēto gadījumu.
	17. Ja Uzņēmējs neiesniedz kādu no Līguma 9. sadaļā minētajām apdrošināšanas polisēm un/vai Bankas garantijām/Apdrošinātāja galvojumiem, kurus atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam Līgumā noteiktajā termiņā, Pasūtītājam ir tiesības prasīt no Uzņēmēja līgumsodu EUR 50,00 (piecdesmit *euro* un00 centi) apmērā par katru nokavēto dienu, bet ne vairāk kā 10% (desmit procenti) no Līgumcenas, kā arī šajā laikā Uzņēmējs nedrīkst veikt Būvdarbus Objektā un šāds apstāklis nevar būt par pamatu jebkāda Līguma termiņa pagarināšanai.
	18. Ja Uzņēmējs nepilda Līguma 6.1.21.punkta noteikumus, tad Pasūtītājs ir tiesīgs prasīt no Uzņēmēja līgumsodu EUR 50,00 (piecdesmit *euro* un00 centi) par katru konstatēto gadījumu.
	19. Ja Uzņēmējs nepilda kādu no šī Līguma noteikumiem, kas nav norādīti no 11.9.līdz 11.18.punktos, Pasūtītājam ir tiesības pieprasīt no Uzņēmēja līgumsodu EUR 50,00 (piecdesmit *euro* un00 centi) par katru Uzņēmēja saistības neizpildes vai nepienācīgas izpildes gadījumu.
	20. Ja līdz Būvdarbu nodošanas un pieņemšanas akta parakstīšanas dienai Pasūtītājs konstatē, ka Būvdarbu defektu vai trūkumu dēļ nav iespējams izmantot Būvdarbu rezultātā radīto objektu, tad Uzņēmējs atmaksā Pasūtītājam visu par Būvdarbiem saņemto samaksu, par saviem līdzekļiem demontē Būvdarbu rezultātā radīto objektu, sakārto un atgriež sākotnējā izskatā Objektu.
	21. Līgumsoda samaksa neatbrīvo Puses no Līguma saistību pilnīgas izpildes un neizslēdz pienākumu atlīdzināt zaudējumus un/vai izdevumus.
	22. Ja Līgums tiek izbeigts Līguma 12.3.punktā noteiktajos gadījumos, Uzņēmējam ir pienākums atlīdzināt Pasūtītājam visus izdevumus un zaudējumus, kas varētu rasties Pasūtītājam, lai nodrošinātu Būvdarbu pilnīgu izpildi (t.sk. izmaksas par iepirkumu procedūru organizēšanu un Uzņēmēja veikto Būvdarbu garantijas nodrošināšanu).
	23. Puses vienojas, ka Pasūtītājam saskaņā ar Līgumu pienākošos līgumsodus, izmaksas un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Uzņēmējam, pirms tā izmaksas Uzņēmējam.
	24. Par piesaistīto apakšuzņēmēju veiktajiem Būvdarbiem un pieļautajām kļūdām attiecībā pret Pasūtītāju ir atbildīgs Uzņēmējs. Uzņēmējs ir atbildīgs par Uzņēmēja piesaistīto apakšuzņēmēju saistību neizpildes vai nepienācīgas izpildes rezultātā nodarīto kaitējumu Pasūtītājam un/vai trešajām personām.
2. **LĪGUMA SPĒKĀ STĀŠANĀS UN IZBEIGŠANA**
	1. Līgums stājas spēkā dienā, kad Puses to ir parakstījušas un ir noslēgts uz laiku līdz Pušu saistību pilnīgai izpildei. Līguma abpusējas parakstīšanas datums tiek norādīts Līguma pirmās lapas augšējā labajā stūrī.
	2. Līgums var tikt izbeigts pirms termiņa jebkurā brīdī, Pusēm par to rakstiski vienojoties vai vienpusēji, Līgumā noteiktajā kārtībā.
	3. Pasūtītājam ir tiesības vienpusēji atkāpties no Līguma, par to rakstiski paziņojot Uzņēmējam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
		1. Uzņēmējs vairāk kā par 14 (četrpadsmit) dienām kavē Līguma 4.1. vai 4.2. vai 4.3. punktā noteikto termiņu;
		2. Ja attiecīgā Būvdarbu neizpilde naudas izteiksmē no Būvdarbu izpildes grafikā paredzētās Būvdarbu izpildes 3 (trīs) mēnešu periodā pārsniedz 10% (desmit procentus);
		3. Būvdarbi tiek veikti neatbilstoši Latvijas Republikā spēkā esošo normatīvo aktu prasībām vai Līguma prasībām vai kvalitātes vai tehnoloģijas prasībām un pēc Pasūtītāja brīdinājuma 5 (piecu) darba dienu laikā Uzņēmējs neuzsāk defektu un/ vai neatbilstību novēršana;
		4. Uzņēmējs Līgumā noteiktajā kārtībā un termiņā nav iesniedzis Pasūtītājam kādu no Līguma 9.sadaļā minētajiem dokumentiem, kurus atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam;
		5. Uzņēmējam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
		6. Uzņēmējs Līgumā noteiktajā kārtībā un termiņā nav parakstījis Objekta pieņemšanas un nodošanas aktu un šī pienākuma izpildes kavējums ir ilgāks par 5 (piecām) darba dienām;
		7. Uzņēmējs tiek izslēgts no Būvkomersantu reģistra;
		8. Uzņēmējs Līguma 4.4.punktā noteiktajā termiņā nav izpildījis un Līgumā noteiktajā kārtībā nodevis Pasūtītājam Būvdarbus;
		9. Uzņēmējs kādā citā veidā nepilda Līgumā noteiktās saistības un Līguma saistību pārkāpumu nenovērš 5 (piecu) darba dienu laikā no Pasūtītāja pretenzijas nosūtīšanas dienas.
	4. Līguma 12.3.punktā paredzētajos gadījumos Pasūtītājsvienpusēji izbeidz Līgumu neatlīdzinot Uzņēmējam nekādus zaudējumus un/vai izdevumus.
	5. Uzņēmējam ir tiesības atkāpties no Līguma par to rakstveidā paziņojot Pasūtītājam 20 (divdesmit) darba dienas iepriekš, ja iestājies vismaz viens no šādiem gadījumiem:
		1. Pasūtītājs savas vainas dēļ Līgumā noteiktajos termiņos nav veicis Līgumā noteiktos maksājumus un šāds kavējums pārsniedz 45 (četrdesmit piecas) dienas, un Uzņēmējs pienācīgi ir izpildījis savas Līgumā noteiktās saistības;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
	6. Ja Līgums tiek izbeigts pirms termiņa, Uzņēmējs nodod visu tā rīcībā esošo un ar Līguma izpildi un Būvdarbu veikšanu saistīto dokumentāciju Pasūtītājam.
3. **PUŠU PĀRSTĀVJI UN BŪVDARBU KONTROLE**
	1. Lai sekmētu līgumsaistību izpildi pienācīgā kārtā un šajā Līgumā noteiktajos termiņos, Puses nozīmē kontaktpersonas un pilnvarotās personas.
	2. No Pasūtītāja puses tiek nozīmēta:
		1. **Pasūtītāja pilnvarotā persona:** \_\_\_\_\_\_\_\_\_\_\_\_\_\_\_tālr. \_\_\_\_\_\_\_\_\_\_\_\_, fakss: \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_. Pasūtītāja pilnvarotā persona pilnībā pārzina Objektu un Līguma noteikumus, viņai ir tiesības, nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, pretenzijas, pieņemt Būvdarbus, izpilddokumentāciju u.c. dokumentus, pieprasīt no Uzņēmēja informāciju, sniegt informāciju Uzņēmējam, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Būvdarbu izpildes termiņus.
	3. No Uzņēmēja puses tiek nozīmēta:

**Uzņēmēja pilnvarotā persona/kontaktpersona:** \_\_\_\_\_\_\_\_\_\_**\_\_\_\_\_\_**, tālr. \_\_\_\_, mob. tālr. \_\_\_\_\_\_, fakss: \_\_\_\_\_, e-pasts:\_\_\_\_\_\_\_. Uzņēmēja pilnvarotā persona pilnībā pārzina Līgumu un Objektu, viņai ir tiesības nepārkāpjot Līguma robežas, pieņemt lēmumus un risināt visus ar Līguma izpildi saistītos jautājumus, parakstīt Līgumā noteiktos aktus, nodot Būvdarbus, izpilddokumentāciju u.c. dokumentus, pieprasīt no Pasūtītāja informāciju, sniegt informāciju Pasūtītājam, bet viņa nav pilnvarota izdarīt grozījumus un papildinājumus Līgumā, ieskaitot, grozīt Līguma summas un/vai Būvdarbu izpildes termiņus.

* 1. Uzņēmējs ir informēts, ka Pasūtītāja nozīmēts sertificēts būvuzraugs uzraudzīs Uzņēmēja veiktos Būvdarbus un informēs Pasūtītāju par jebkuru atklāto pārkāpumu, kas ir jebkura Būvdarbu apjoma vai būvizstrādājumu un to kvalitātes neatbilstība normatīvajiem aktiem, Tehniskajai specifikācijai un citiem Līguma noteikumiem. Puses vienojas, ka būvuzraugs pārbaudes veiks, pēc iespējas netraucējot Uzņēmēja darbu. Uzņēmējs ir informēts, ka Pasūtītāja nozīmētais būvuzraugs var dot norādījumus Uzņēmējam, meklēt un atklāt defektus vai trūkumus, un pārbaudīt jebkuru Būvdarbu, kurā, pēc būvuzrauga ieskatiem, varētu būt defekti vai trūkumi.
	2. Uzņēmējam, saņemot norādījumus no Līgumā noteiktās Pasūtītāja kontaktpersonas un/vai Pasūtītāja pilnvarotās personas, ir tiesības uzskatīt, ka tās rīkojas Pasūtītāja vārdā pilnvaras ietvaros, tomēr tas neatbrīvo Uzņēmēju no atbildības, ja norādījumi ir pretrunā ar Līgumu vai normatīvajiem aktiem. Uzņēmēja pienākums ir nekavējoties rakstiski informēt Pasūtītāju par šādiem norādījumiem.
	3. Pasūtītāja kontaktpersonas un/vai Pasūtītāja pilnvarotās personas veikts jebkāda rakstura apstiprinājums, kontroles pasākums, apliecinājums, saskaņojums, apskate, pārbaude, norādījums, paziņojums, pieprasījums, izmēģinājums, kā arī līdzīga rīcība, neatbrīvo Uzņēmēju no atbildības, kas izriet no Līguma, ieskaitot atbildību par kļūdām, nolaidību, pretrunām un neatbilstību.
	4. Pasūtītāja kontaktpersona un/vai Pasūtītāja pilnvarotā persona jebkurā laikā var sniegt Uzņēmējam norādījumus, kas var būt nepieciešami Būvdarbu izpildei, to defektu un/vai neatbilstību novēršanai saskaņā ar Līgumu.
	5. Puses var nomainīt Līguma 13.2. un/vai 13.3.punktā norādītās personas, par to rakstiski informējot otru Pusi3 (trīs) darba dienas iepriekš. Šādā gadījumā nav nepieciešams veikt grozījumus Līgumā.
	6. Darba aizsardzības koordinatora pienākumus Objektā veiks: \_\_\_\_\_\_\_\_\_\_\_\_\_\_\_\_\_\_\_.
1. **APAKŠUZŅĒMĒJU UN SPECIĀLISTU MAIŅA UN PIESAISTĪŠANA**
	1. Uzņēmējs nodrošina, ka Būvdarbi tiek veikti Speciālistu sarakstā (9.pielikumā) norādīto speciālistu uzraudzībā. Nepieciešamības gadījumā Uzņēmējs ir tiesīgs saskaņā ar Publisko iepirkumu likuma 68.pantu nomainīt Speciālistu sarakstā sākotnēji minētos speciālistus ar citiem, kuru kvalifikācija atbilst Speciālistu sarakstā un iepirkuma nolikumā izvirzītajām prasībām, to rakstiski saskaņojot ar Pasūtītāju. Šādā gadījumā nav nepieciešams veikt grozījumus Līgumā. Gadījumā, ja Uzņēmējs nenodrošina sākotnējo speciālistu nomaiņu ar tādiem speciālistiem, kuru kvalifikācija atbilst iepirkuma nolikumā izvirzītajām Līguma izpildē iesaistīto speciālistu kvalifikācijas prasībām, Pasūtītājs ir tiesīgs nesaskaņot sākotnējo speciālistu nomaiņu. Pasūtītājam ir tiesības rakstveidā un motivēti pieprasīt Uzņēmēja speciālistu nomaiņu, ja Pasūtītāju neapmierina Speciālistu sarakstā norādīto speciālistu darba produktivitāte, darba kvalitāte vai Pasūtītājs norāda uz citiem apstākļiem, kas nepieļauj turpmāku konkrētā speciālista piesaisti Līguma izpildei;
	2. Līguma izpildei Uzņēmējs piesaista Apakšuzņēmēju sarakstā (10.pielikumās) norādītos apakšuzņēmējus. Līguma izpildē iesaistītos apakšuzņēmējus, uz kuru iespējām iepirkumu procedūrā Uzņēmējs ir balstījies vai kuru sniedzamo pakalpojumu vērtība ir 20% (divdesmit procenti) no kopējās Līguma vērtības vai lielāka, Uzņēmējs ir tiesīgs nomainīt vai piesaistīt jaunus apakšuzņēmējus, kuru sniedzamo pakalpojumu vērtība ir 20% (divdesmit procenti) no kopējās Līguma vērtības vai lielāka, tikai ar Pasūtītāja rakstveida piekrišanu. Pasūtītājs dod piekrišanu un Līgumā grozījumi nav jāveic, ja tiek ievēroti Publisko iepirkumu likuma 68.pantā paredzētie nosacījumi apakšuzņēmēju maiņai vai jaunu apakšuzņēmēju piesaistīšanai un Uzņēmējs ir iesniedzis Pasūtītājam šādu informāciju:
		1. Finanšu piedāvājumā paredzētos Būvdarbus, kas tiks nodoti piesaistītajam apakšuzņēmējam;
		2. piesaistītā apakšuzņēmēja veicamo Būvdarbu procentuālo īpatsvaru pret visu Līgumā paredzēto Būvdarbu apjomu;
		3. piesaistītajam apakšuzņēmējam nododamo Būvdarbu vērtība (bez PVN), piemērojot Finanšu piedāvājumā noteiktās cenas.
	3. Lai pārbaudītu, vai Līguma izpildē piesaistītie apakšuzņēmēji un/vai speciālisti atbilst Publisko iepirkumu likuma 68.pantā un būvniecību reglamentējošo normatīvo aktu prasībām, Uzņēmējs, papildu Līguma 14.1. un 14.2.punktā noteiktajam, pēc Pasūtītāja pieprasījuma iesniedz izvērtēšanai nepieciešamo papildu informāciju un dokumentāciju.
2. **NEPĀRVARAMA VARA**
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Pusei, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	3. Ja nepārvaramas varas apstākļu dēļ Līguma saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 15.2.punktam.
	5. Par nepārvaramas varas apstākli nav uzskatāms:
		1. Uzņēmēja darbinieku un citu, Līguma izpildē Uzņēmēja iesaistīto personu (t.sk. apakšuzņēmēju), saistību neizpilde, nesavlaicīga vai nepienācīga izpilde;
		2. apstāklis, kad Uzņēmējam vai tā nodarbinātajiem būvspeciālistiem vairs nav spēkā esoši sertifikāti vai patstāvīgās prakses tiesības, kas nepieciešamas Līgumā paredzēto saistību izpildei.
3. **STRĪDI**
	1. Visi strīdi, kas rodas šī Līguma sakarā, vispirms tiek risināti Pušu savstarpējās sarunās, ja sarunās strīdu atrisināt neizdodas, tad jebkurš strīds, domstarpība vai prasība, kas izriet no šī Līguma, tiks izšķirts Latvijas Republikas tiesā, piemērojot Latvijas Republikā spēkā esošos normatīvos aktus.
	2. Ja sakarā ar Līgumu vai tā izpildi, kāda no Pusēm ir iesniegusi prasību tiesā, tas nav pamats Uzņēmējam pārtraukt Būvdarbus, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai maksājuma aizturēšana noteikta Līgumā.
4. **KONFIDENCIALITĀTE**
	1. Uzņēmējs apņemas ievērot konfidencialitāti, tajā skaitā:
		1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
		2. aizsargāt, neizplatīt un bez iepriekšējas Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Līguma izpildes gaitā;
	2. Pasūtītājs apņemas ievērot konfidencialitāti  un bez Uzņēmēja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Uzņēmējs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Uzņēmējs nevar noteikt par komercnoslēpumu Līguma priekšmetu un tā izpildes rezultātu.
	3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija.
	4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
	5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
5. **CITI noteikumi**
	1. Katrai Puseipar Līgumā neparedzētiem apstākļiem, kuri var negatīvi ietekmēt saistību izpildi vai saistību izpildes termiņu, 15 (piecpadsmit) darba dienu laikā no to rašanās brīža rakstiski jāpaziņo otrai Pusei. Ja Uzņēmējs nav iesniedzis Pasūtītājam attiecīgu paziņojumu šajā punktā noteiktajā termiņā, Uzņēmējs nevar prasīt pagarināt Līgumā noteikto saistību izpildes termiņu balstoties uz apstākļiem, par kuriem nav savlaicīgi sniedzis paziņojumu.
	2. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu saistību pārņēmējam.
	3. Līgumā un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
	4. Šī Līguma sadaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	5. Līgumā un normatīvajos aktos paredzētajos gadījumos, Puses ir tiesīgas izdarīt grozījumus Līguma noteikumos‚ savstarpēji par to vienojoties. Grozījumi ir izdarāmi rakstveidā un stājas spēkā pēc abu Pušu parakstīšanas.
	6. Ja kāds no Līguma noteikumiem zaudē spēku normatīvo aktu grozījumu rezultātā, pārējie Līguma noteikumi nezaudē spēku un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Ja kāds no Līgumā vai tā pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
	8. Ja kādai no Pusēm tiek mainīts juridiskais statuss vai kādi šajā Līgumā minētie Pušu vai Pušu pārstāvju rekvizīti, tālruņa, faksa numuri, adreses, u.c. vai Pušu pārstāvji, tad tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi.
	9. Līgums sagatavots \_\_\_\_ (\_\_\_\_) eksemplāros latviešu valodā, visiem eksemplāriem ir vienāds juridiskais spēks. \_\_\_\_ Līguma eksemplārs tiek nodots Pasūtītājam un \_\_\_\_\_ - Uzņēmējam.
	10. Līgumam tā parakstīšanas brīdī tiek pievienoti šādi pielikumi, kas ir Līguma neatņemamas sastāvdaļas:
		1. 1.pielikums – Tehniskā specifikācija;
		2. 2.pielikums – Finanšu piedāvājums, tāmes;
		3. 3.pielikums – Objekta pieņemšanas un nodošanas akta paraugs;
		4. 4.pielikums – Būvdarbu izpildes akta (forma 2) paraugs;
		5. 5.pielikums - Būvdarbu nodošanas un pieņemšanas akta paraugs;
		6. 6.pielikums – Visu Līguma saistību izpildes akta paraugs;
		7. 7.pielikums – Būvdarbu izmaiņu akta paraugs;
		8. 8.pielikums – Defektu akta paraugs;
		9. 9.pielikums – Speciālistu saraksts;
		10. 10.pielikums – Apakšuzņēmēju saraksts;
		11. 11.pielikums – Garantijas saistību izpildes laika Bankas garantija/Apdrošinātāja galvojuma forma.
6. **PUšu REKVIZĪTI un PARAKSTI**

|  |  |
| --- | --- |
| **Pasūtītājs** | **Uzņēmējs** |
| **VSIA „Paula Stradiņa klīniskā universitātes slimnīca”**Vienotais reģ. Nr. \_\_\_\_\_\_\_\_\_\_\_\_\_\_\_\_\_Pilsoņu iela 13, Rīga, LV-1002banka: \_\_\_\_\_\_\_\_\_\_\_Kods: \_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_Tālr: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Vienotais reģ.Nr. \_\_\_\_\_\_\_\_\_\_\_\_\_\_\_\_Juridiskā adrese: \_\_\_\_\_\_\_\_\_\_\_\_\_\_\_\_banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr.:\_\_\_\_\_\_\_\_\_\_\_\_\_\_\_\_\_\_\_\_\_\_Tālr:  |
|  |  |

\_\_\_\_\_pielikums

20\_\_.gada \_\_.\_\_\_\_\_\_\_\_\_\_\_\_\_\_

līgumam Nr. \_\_\_\_\_\_\_\_\_\_\_\_\_\_\_\_\_\_

**OBJEKTA PIEŅEMŠANAS UN NODOŠANAS AKTS**

**20\_\_\_.gada. „\_\_\_” \_\_\_\_\_\_\_\_\_\_\_\_\_\_ līgumā Nr. \_\_\_\_\_\_\_\_**

*Par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Objekts: \_\_\_\_\_\_\_\_\_\_\_\_\_\_\_\_\_\_\_ (kadastra Nr. \_\_\_\_\_\_\_\_\_\_\_\_\_\_\_\_))*

Rīgā, 20\_\_\_\_\_.gada \_\_.\_\_\_\_\_\_\_\_

**VSIA „Paula Stradiņa klīniskā universitātes slimnīca”,** (turpmāk – Pasūtītājs), no vienas puses, un \_\_\_\_\_\_\_\_\_\_\_\_\_, (turpmāk – Uzņēmējs), no otras puses, (Pasūtītājs un Uzņēmējs kopā – saukti Puses, bet katrs atsevišķi Puse), saskaņā ar 20\_\_\_.gada \_\_\_\_\_\_\_ \_\_\_\_\_\_\_\_\_\_\_\_ līgumu Nr.\_\_\_\_\_\_\_\_\_\_\_\_\_\_ „*Par\_\_\_\_\_\_\_\_\_\_\_\_\_\_\_\_\_\_\_ (Objekts: \_\_\_\_\_\_\_\_\_\_\_\_\_\_\_\_\_\_ (kadastra Nr. \_\_\_\_\_\_\_\_\_\_\_\_\_\_\_\_\_\_\_\_\_\_)),(*turpmāk – Līgums), parakstot šo aktu apliecina un konstatē sekojošo:

1. Pasūtītājs ir nodevis, bet Uzņēmējs ir pieņēmis Objektu, Līgumā noteikto Būvdarbu izpildei.
2. Uzņēmējs ir apsekojis Objektu un tam ir ierādīta Būvdarbu veikšanas vieta un Būvdarbu izpildei nepieciešamo materiālu un iekārtu uzglabāšanas vietas, kas atzīmētas akta pielikumā pievienotajā Objekta plānā.
3. Uzņēmējam ir ierādītas pieslēguma vietas elektroenerģijas un ūdens padevei Būvdarbu izpildei (*punkts tiek iekļauts, ja Būvdarbu izpildei Pasūtītājs nodrošina attiecīgo pieslēgumu iespējas).*
4. No akta parakstīšanas dienas līdz Būvdarbu nodošanas un pieņemšanas akta parakstīšanas dienai, Uzņēmējs uzņemas atbildību par ugunsdrošības prasību ievērošanu Objektā un materiālo atbildību par Objektu.
5. Saskaņā ar Līguma noteikumiem, Būvdarbu izpildes termiņš ir \_\_\_\_ (\_\_\_\_\_\_\_) *mēneši/dienas* no šī akta parakstīšanas dienas.
6. Akts sagatavots uz \_\_\_ (\_\_\_\_) lapas, tam pielikumā pievienots Objekta plāns ar atzīmi par būvlaukuma teritoriju uz \_\_\_ (\_\_\_) lap\_\_, un tas parakstīts \_\_\_ (\_\_\_\_\_) eksemplāros, latviešu valodā. Visiem eksemplāriem ir vienāds juridiskais spēks, \_\_\_\_\_\_ akta eksemplārs tiek nodots Uzņēmējam un \_\_\_\_\_ – Pasūtītājam.

|  |  |
| --- | --- |
| **Uzņēmējs:** | **Pasūtītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (kontaktpersonas/ pilnvarotās personas paraksts) | (kontaktpersonas/ pilnvarotās personas paraksts) |

\_\_\_.pielikums

20\_\_.gada \_\_.\_\_\_\_\_\_\_\_\_\_\_\_\_\_

līgumam Nr. \_\_\_\_\_\_\_\_\_\_\_\_\_\_\_\_\_\_

**BŪVDARBU NODOŠANAS UN PIEŅEMŠANAS AKTS**

**pie 20\_\_\_.gada. „\_\_\_” \_\_\_\_\_\_\_\_\_\_\_\_\_\_ līguma Nr. \_\_\_\_\_\_\_\_**

*Par \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Objekts: \_\_\_\_\_\_\_\_\_\_\_\_\_\_\_\_\_\_\_ (kadastra Nr. \_\_\_\_\_\_\_\_\_\_\_\_\_\_\_\_))*

Rīgā, 20\_\_\_\_\_.gada \_\_.\_\_\_\_\_\_\_\_

**VSIA „Paula Stradiņa klīniskā universitātes slimnīca”,** (turpmāk – Pasūtītājs), no vienas puses, un \_\_\_\_\_\_\_\_\_\_\_\_\_, (turpmāk – Uzņēmējs), no otras puses, (Pasūtītājs un Uzņēmējs kopā – saukti Puses, bet katrs atsevišķi Puse), saskaņā ar 20\_\_\_.gada \_\_\_\_\_\_\_ \_\_\_\_\_\_\_\_\_\_\_\_ līgumu Nr.\_\_\_\_\_\_\_\_\_\_\_\_\_\_ „*Par\_\_\_\_\_\_\_\_\_\_\_\_\_\_\_\_\_\_\_ (Objekts: \_\_\_\_\_\_\_\_\_\_\_\_\_\_\_\_\_\_ (kadastra Nr. \_\_\_\_\_\_\_\_\_\_\_\_\_\_\_\_\_\_\_\_\_\_)),(*turpmāk – Līgums), parakstot šo aktu apliecina un konstatē sekojošo:

1. Puses apliecina, ka Uzņēmējs, saskaņā ar Līgumu, Pasūtītāja interesēs un pienācīgā kvalitātē ir izpildījis Būvdarbus pilnā apjomā, atbilstošā kvalitātē un saskaņā ar Līgumu un tā pielikumiem (Tehnisko specifikāciju u.c.).
2. Būvdarbu faktiskās izmaksas ir EUR \_\_\_\_\_\_\_\_\_\_\_\_\_ (neieskaitot PVN). Papildus šajā punktā minētajai summai, Pasūtītājs maksā PVN atbilstoši spēkā esošajiem normatīvajiem aktiem.
3. Parakstot šo aktu Puses apliecina, ka Uzņēmējs ir nodevis un Pasūtītājs ir pieņēmis Būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus un tml.).
4. Uzņēmējs apliecina, ka garantijas laiks izpildītajiem Būvdarbiem ir \_\_\_(\_\_\_\_\_\_\_\_\_\_) mēneši no šā akta parakstīšanas dienas. Uzņēmējs vienlaikus ar šo aktu iesniedz Pasūtītājam Būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas un Pasūtītājs tās var brīvi izmantot.
5. Parakstot šo aktu Puses apliecina, ka Objekts ir atbrīvots no Uzņēmēja iekārtām un ierīcēm, Objekts ir atbrīvots no būvgružiem un atkritumiem, ir veikta Objekta uzkopšana un parakstot šo aktu, Uzņēmējs nodod un Pasūtītājs pieņem Objektu.
6. Saskaņā ar Līguma noteikumiem, Būvdarbu izpildes termiņš ir 20 \_\_\_.gada \_\_\_\_.\_\_\_\_\_\_.
7. Faktiskais Būvdarbu pabeigšanas datums ir 20\_\_.gada \_\_\_\_\_. \_\_\_\_\_\_\_\_. Līgumā noteiktā termiņa kavējums ir \_\_\_\_\_ dienas.
8. No Uzņēmējam izmaksājamās summas, saskaņā ar Līguma \_\_\_\_.punktu, Pasūtītājs veic līgumsoda ieturējumu EUR \_\_\_\_\_ (\_\_\_\_\_\_\_\_\_\_\_\_\_\_).
9. Akts sagatavots uz \_\_\_\_(\_\_\_\_\_\_\_) lap\_\_, tam pielikumā pievienots akta 3. un 4.punktā noteikto un Pasūtītājam iesniegto dokumentu saraksts, un tas parakstīts \_\_\_ (\_\_\_\_) eksemplāros, latviešu valodā. Visiem eksemplāriem ir vienāds juridiskais spēks. \_\_\_\_ akta eksemplār\_\_ tiek nodots Uzņēmējam, bet \_\_\_\_\_\_ – Pasūtītājam.

|  |  |
| --- | --- |
| **Uzņēmējs:** | **Pasūtītājs:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (kontaktpersonas/ pilnvarotās personas paraksts) | (kontaktpersonas/ pilnvarotās personas paraksts) |

1. [1] norāda, ja piedāvājumā ir ietvertas dokumentu kopijas. [↑](#footnote-ref-1)
2. [2] norāda, ja piedāvājumā ir ietverti dokumentu tulkojumi. [↑](#footnote-ref-2)